open-index/open-wikipedia-markdown huggingface dataset:
২৩ নৱেম্বৰ

এইদিনটোত ঘটা কেইটামান উল্লেখযোগ্য ঘটনা-

## ঘটনাৱলী
* ১৯৯০ চনত দিল্লীত কমনৱেলথ শীৰ্ষ সন্মিলন আৰম্ভ।
* ১৯৯১ চনত দক্ষিণ পূব এছিয়াৰ দেশ কাস্পুচিয়াৰ নাম সলনি কৰি কম্বোডিয়া।
* ১৯৯৭ চনত মিছ ইণ্ডিয়া ডায়েনা হেইডেনৰ মিছ ৱৰ্ল্ডৰ খিতাপ অৰ্জন।
* ১৯৯৭ চনত **[[প্ৰসাৰ ভাৰতী]]** গঠন কৰা হয়। ভাৰতৰ ৰাজ্যিক মালিকানাধীন ৰাজহুৱা সম্প্ৰচাৰক, মুখ্য কাৰ্যালয় নতুন দিল্লীত অৱস্থিত। ই হৈছে ভাৰতীয় সংসদৰ এক আইনৰ দ্বাৰা স্থাপিত এক বিধিগত স্বায়ত্তশাসিত সংস্থা আৰু ইয়াত টেলিভিছন নেটৱৰ্ক আৰু অল ইণ্ডিয়া ৰেডিঅ' অন্তৰ্ভুক্ত আছে, যিবোৰ আগতে তথ্য আৰু সম্প্ৰচাৰ মন্ত্ৰালয়ৰ মিডিয়া গোট আছিল। ভাৰতৰ সংসদে ১৯৯০ চনতে এই স্বায়ত্তশাসন প্ৰদান কৰিবলৈ প্ৰসাৰ ভাৰতী আইন গৃহীত কৰিছিল, কিন্তু ১৫ ছেপ্টেম্বৰ ১৯৯৭ লৈকে ইয়াক প্ৰণয়ন কৰা হোৱা নাছিল।
* ১৯৯৯ চনত কাজিৰঙা ৰাষ্ট্ৰীয় উদ্যানলৈ মিলেনিয়াম ৰাষ্ট্ৰীয় বঁটা ঘোষণা।
## জন্ম
* ১৮০৪ - ফ্ৰেঙ্কলিন পিয়েৰছ, আমেৰিকাৰ ১৪ সংখ্যক ৰাষ্ট্ৰপতি।
* ১৯২৬ - সত্য সাই বাবা, ভাৰতীয় নেতা আৰু আধ্যাত্মিক গুৰু।
* ১৯৩০ - গীতা দত্ত জন্মগত নাম গীতা ঘোষ ৰায়চৌধুৰী, ভাৰতীয় নেপথ্য কণ্ঠশিল্পী।
* ১৯৩৩ - ইমৰাণ শ্বাহ, কথা সাহিত্যিক তথা অসম সাহিত্য সভাৰ প্ৰাক্তন সভাপতি।
* ১৯৫৭ - উইলিয়াম কেলিন জুনিয়ৰ, হাৰ্ভাড বিশ্ববিদ্যালয় আৰু ডানা ফাৰ্বাৰ কেঞ্চাৰ ইনষ্টিটিউটত মেডিচিন বিভাগৰ অধ্যাপক।
* ২৯৬২ - ঔম বিৰলা, ভাৰতীয় ৰাজনীতিবিদ আৰু ভাৰতৰ ১৭তম লোকসভাৰ অধ্যক্ষ।

## মৃত্যু
* ১৯৩৭ - জগদীশ চন্দ্ৰ বসু, ভাৰতীয় বিজ্ঞানী।
* ১৯৮২ - সীতানাথ ব্ৰহ্মচৌধুৰী, ভাৰতীয় সাহিত্যিক।
* ২০২০ - তৰুণ গগৈ, অসমৰ প্ৰাক্তন মুখ্যমন্ত্ৰী (২০০১-২০১৬)।

## দিৱস
* শ্ৰমিকক ধন্যবাদ জ্ঞাপন দিৱস (জাপান)।

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
* দ্য নিউয়ৰ্ক টাইমচ‌, এই দিনটোত ঘটা কেইটামান উল্লেখযোগ্য ঘটনা
বাবুশান মহান্তি

**বাবুশান মহান্তি** () ওড়িশাৰ চলচ্চিত্ৰৰ এজন সফল আৰু জনপ্ৰিয় অভিনেতা তথা সঙ্গীতশিল্পী। তেওঁৰ আচল নাম *তন্ময় মহান্তি*।

## প্ৰাথমিক জীবন
ওড়িয়া ছবিৰ নায়ক বাবুশান মহান্তি ১৯৮৯ চনৰ ৩০ জুলাইত ওড়িশাৰ ভুবনেশ্বৰত জন্মগ্ৰহণ কৰে আৰু তাতেই ডাঙৰ-দীঘল হয়। তেওঁ ওলিউডৰ জনপ্ৰিয় অভিনেতা উত্তম মহান্তি আৰু অভিনেত্ৰী অপৰাজিতা মহান্তিৰ একমাত্ৰ সন্তান।

## তথ্য সংগ্ৰহ

শ্ৰেণী:ভাৰতীয় অভিনেতা
শ্ৰেণী:ওড়িয়া চলচ্চিত্ৰৰ অভিনেতা
হোমাই ভ্যাৰাৱালা

**হোমাই ভ্যাৰাৱালা** (; ৯ ডিচেম্বৰ ১৯১৩ – ১৫ জানুৱাৰী ২০১২) আছিল ভাৰতৰ প্ৰথম মহিলা ফটো সাংবাদিক। তেখেত সাধাৰণতে ছদ্মনাম "ডালডা ১৩" নামেৰে পৰিচিত। তেওঁ ১৯৩০ৰ দশকত ফটো সাংবাদিকতাৰ জগত খনৰ জড়িত হৈছিল আৰু ১৯৭০ৰ দশকৰ প্ৰথমাৰ্ধত তেওঁ অৱসৰ গ্ৰহণ কৰে। ২০১১ চনত ভাৰত চৰকাৰে তেওঁৰ অৱদানৰ স্বীকৃতি স্বৰূপে দ্বিতীয় সৰ্বোচ্চ অসামৰিক সন্মান পদ্মবিভূষণ প্ৰদান কৰে।

২০১৭ চনৰ ৯ ডিচেম্বৰ তাৰিখে গুগুলে তেওঁৰ ১০৪তম জন্মদিনৰ লগত সংগতি ৰাখি এক ডুদল প্ৰদৰ্শন কৰে।

## ব্যক্তিগত জীৱন
হোমাই ভ্যাৰাৱালায়ে মাণিকশাও জামছেদজী ভ্যাৰাৱালাৰ লগত বিবাহপাশত আৱদ্ধ হৈ। তেওঁ এজন একাউটেণ্ট আৰু টাইমছ অফ ইণ্ডিয়া বাতৰি কাকতৰ ফটোগ্ৰাফাৰ আছিল।

তেখেতৰ মৃত্যুৰ পিছত হোমাই ভ্যাৰাৱালায়ে ভাদডৰালৈ গুচি আহে আৰু ১৯৭৩ চনত ফটোগ্ৰাফী এৰি দিয়ে।

তাৰপিছত তেওঁ ৰাজস্থানৰ পিলানীলৈ যায়। তেওঁৰ পুত্ৰ ফাৰুক বিৰলা বিজ্ঞান আৰু প্ৰযুক্তিবিদ্যা প্ৰতিষ্ঠান, পিলানীৰ অধ্যাপক আছিল। ১৯৮২ চনত তেওঁ পুত্ৰৰ লগত আকৌ বৰডালৈ ঘূৰি আহে। ১৯৮৯ চনত তেওঁৰ পুত্ৰৰ কেঞ্চাৰ ৰোগত মৃত্যু হোৱাৰ পিছত তেওঁ বৰডাৰ এক এপাৰ্টমেণ্টলৈ গুচি আহে আৰু নিজৰ সময় বাগিছাত অতিবাহিত কৰিছিল।

## কৰ্মজীৱন
১৯৩০ৰ দশকত ভ্যাৰাৱালায়ে তেওঁৰ কৰ্মজীৱনৰ পাতনি মেলিছিল। দ্বিতীয় বিশ্বযুদ্ধৰ পিছত মুম্বাইৰ এখনি আলোচনীত তেওঁৰ এলানি বিখ্যাত ক'লা আৰু বগা আলোকচিত্ৰ প্ৰকাশ হৈছিল। কৰ্ম জীৱনৰ পাতনিত যিহেতু তেওঁক কোনোৱে চিনি নাপাইছিল আৰু মহিলা হোৱাৰ বাবে তেওঁৰ ফটো তেখেতৰ স্বামীৰ নামত প্ৰকাশিত হৈছিল।

লাহে লাহে তেওঁৰ ফটোগ্ৰাফী ৰাষ্ট্ৰীয় প্ৰেক্ষাপটত সমাদৃত হবলৈ ধৰে। ১৯৪২ চনত তেওঁ দিল্লীৰ ব্ৰিটিছ তথ্য সেৱাত যোগদান কৰে। সেই সময়ছোৱাত তেওঁ ভাৰতৰ স্বাধীনতা আন্দোলনৰ লগত জড়িত বিভিন্ন ৰাজনৈতিক আৰু ৰাষ্ট্ৰীয় নেতাৰ ফটো তুলিবলৈ সুযোগ পায়। তাৰে ভিতৰত উল্লেখযোগ্য হ'ল মহাত্মা গান্ধী, জৱাহৰলাল নেহৰু, মুহাম্মদ আলি জিন্নাহ আৰু ইন্দিৰা গান্ধী।

ভাৰতৰ প্ৰথম প্ৰধানমন্ত্ৰী জৱাহৰলাল নেহৰু তেখেতৰ প্ৰিয় ফটোৰ বিষয় আছিল।

তেওঁৰ বেছিভাগ ফটো "ডালডা ১৩" ছদ্মনামত প্ৰকাশ হৈছিল।.

১৯৭০ চনত তেওঁৰ স্বামীৰ মৃত্যুৰ লগে লগে তেওঁ পেশাদাৰী ফটোগ্ৰাফী সম্পূৰ্ণৰূপে এৰি দিয়ে। পিছলৈ তেওঁ তেখেতৰ ফটোগ্ৰাফৰ সংগ্ৰহখিনি কলাৰ লগত জড়িত দিল্লীৰ আলকাজী ফাউণ্ডেচনক দিয়ে।

২০১০ চনত ৰাষ্ট্ৰীয় আধুনিক কলা গেলেৰী আৰু আলকাজী ফাউণ্ডেচনৰ যুটীয়া প্ৰচেষ্টাত তেওঁৰ ফটোগ্ৰাফ সমূহ প্ৰদৰ্শিত কৰা হয়।

২০১৭ চনৰ ৯ ডিচেম্বৰ তাৰিখে গুগুলে তেওঁৰ ১০৪তম জন্মদিন উপলক্ষে এক ডুদল প্ৰদৰ্শন কৰে।

## মৃত্যু
২০১২ চনৰ ১৫ জানুৱাৰী তাৰিখে শ্বাস-প্ৰশ্বাসজনিত ৰোগত তেওঁ বৰোডাত শেষ নিশ্বাস ত্যাগ কৰে।

## তথ্য উৎস

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:সাংবাদিক
শ্ৰেণী:ফটোগ্ৰাফাৰ
শ্ৰেণী:পদ্মবিভূষণ বঁটা বিজয়ী
অ'ৰিয়েণ্ট ফ্লাৱাৰ জুনিয়ৰ কলেজ

** অৰিয়েন্ট ফ্লাৱাৰ জুনিয়ৰ কলেজ ** (***Orient Flower Jr. College***) সমগ্ৰ বিশ্বনাথ চাৰিআলিৰ ভিতৰতে এখন আগশাৰীৰ কনিষ্ঠ মহাবিদ্যালয়। এইখন মহাবিদ্যালয় ২০০৪ চনৰ ৫জুলাই তাৰিখে বিশ্বনাথ চাৰিআলিৰ 'মামণি ভিলা'ত প্ৰতিষ্ঠা কৰা হয়। পিছত ২০০৫চনত কোচগাৱঁলৈ কনিষ্ঠ মহাবিদ্যালয়খনৰ স্থানান্তৰ কৰা হয়। ২০০৯ চনত পুনৰ কোঁচগাঁও-হালধীবাৰী পথৰ দাঁতিলৈ স্থানান্তৰ কৰা হয় আৰু বৰ্তমান ইয়ে কলেজৰ স্থায়ী ঠিকনা। বিদ্যালয়খনৰ পৰিচালক হৈছে ড° কিশোৰ সিং ৰাজপুত আৰু শ্ৰী মীনা দেৱী ৰাজপুত, বৰ্তমানৰ অধ্যক্ষৰ আসনত । বিদ্যালয়খন ব্যক্তিগত খণ্ডৰ অন্তৰ্গত।

## অৱস্থান আৰু চৌহদ
বিশ্বনাথ চাৰিআলি চহৰৰ মাজ মজিয়াৰ কোঁচগাঁও-হালধীবাৰী পথৰ দাঁতিত অৰিয়েন্ট ফ্লাৱাৰ কনিষ্ঠ মহাবিদ্যালয় খন অৱস্থিত।

প্ৰায় সকলো সা-সুবিধা থকা এই কনিষ্ঠ মহাবিদ্যালয়ত সুন্দৰ শ্ৰেণী কোঠা আৰু উন্নত শিক্ষাৰ পৰিৱেশৰ লগতে এটি পুথিভৰাঁলো আছে। পৰীক্ষাৰ বাবে ছাত্ৰ-ছাত্ৰী সকলক বিশেষ প্ৰশিক্ষণৰ ব্যৱস্থাৰে প্ৰস্তুত কৰোৱাৰ উপৰিও দক্ষ অধ্যাপক-অধ্যাপিকাৰ দ্বাৰা সকলো বিষয়ৰ ওপৰত সুস্থ পাঠদান কৰোৱা হয়। ইয়াৰোপৰি উচ্চশিক্ষা প্ৰতিষ্ঠানত নামভৰ্তিৰ বাবে ইয়াৰ ছাত্ৰ-ছাত্ৰীক প্ৰশিক্ষণ আৰু কেৰিয়াৰ গাইডেন্স দিয়া হয়। ছাত্ৰী সকলৰ বাবে ছাত্ৰী আবাসৰ ব্যৱস্থাৰ উপৰিও অহা-যোৱা সুবিধাৰ হেতু কলেজ বাছৰ ব্যৱস্থাও আছে।
## শিক্ষা
অৰিয়েন্ট ফ্লাৱাৰ কনিষ্ঠ মহাবিদ্যালয়ত বাণিজ্য আৰু কলা - এই দুটা বিভাগৰে উচ্চতৰ মাধ্যমিকৰ পাঠদান কৰা হয়। ই অসম উচ্চতৰ মাধ্যমিক শিক্ষা সংসদৰ অন্তৰ্ভুক্ত। সাহিত্য চৰ্চাৰ লগতে অন্যান্য দিশ সমূহতো ছাত্ৰ-ছাত্ৰীক আগবঢ়াই নিবৰ বাবে মুঠ চাৰিটা হাউচৰ পৰা প্ৰাচীৰ আলোচনীৰ লগতে "দ্যা অৰিয়েন্ট" নামৰ এখন বাৰ্ষিক আলোচনীৰো প্ৰকাশ কৰা হয়।লগতে বাৰ্ষিক মহাবিদ্যালয় সপ্তাহ, সৰস্বতী পূজা,নৱাগত আদৰণি সভা, বিদায় সভা আদিয়ো অনুষ্ঠিত কৰা হয়।

শ্ৰেণী:অসমৰ বিদ্যালয়সমূহ
ভয়েজাৰ ১

**ভয়েজাৰ ১** হৈছে নাছাই সৌৰজগতৰ বহিৰাংশৰ গ্ৰহকেইটা অধ্যয়নৰ উদ্দেশ্যে প্ৰেৰণ কৰা এখন মহাকাশযান। ১৯৭৭ চনৰ ৫ চেপ্টেম্বৰত এই যানখন উৎক্ষেপণ কৰা হৈছিল। নাছাই সৌৰজগতৰ বহিৰাংশ অধ্যয়নৰ বাবে "ভয়েজাৰ প্ৰগ্ৰেম" নামৰ যি পৰিকল্পনা হাতত লৈছিল, ভয়েজাৰ ১ মহাকাশযানখনো ইয়াৰ অন্যতম অংশ। "ভয়েজাৰ প্ৰগ্ৰেম" ৰ অধীনৰ প্ৰথমখন মহাকাশযান আছিল ভয়েজাৰ ২, যিখন ভয়েজাৰ ১ উৎক্ষেপণৰ মাত্ৰ ১৬ দিন আগেয়ে উৎক্ষেপণ কৰা হৈছিল। ভয়েজাৰ ১ৰ মূল বিশেষত্বটোৱে হৈছে যে এইখন আজিৰ দিনত পৃথিৱীৰ পৰা আটাইতকৈ দূৰত থকা মহাকাশযান। উৎক্ষেপণৰ দিন ধৰি যোৱা ৪০ বছৰতকৈও অধিক সময় এই মহাকাশযানখন নিৰন্তৰ চলনক্ষম হৈ আছে আৰু পৃথিৱীৰ পৰা ক্ৰমান্বয়ে আঁতৰি গৈ আছে। নাছাৰ 'ডিপ স্পেচ নেটৱৰ্ক'ৰ সহায়ত এতিয়াও ভয়েজাৰ ১ ৰ লগত বিজ্ঞানীসকলে সংযোগ ৰাখিছে।

## তথ্য সূত্ৰ

শ্ৰেণী:মহাকাশযান
মালাৱাত পূৰ্ণা

thumb|মালাৱাত পূৰ্ণা
**মালাৱাত পূৰ্ণা**(বা পূৰ্ণা মালাৱাত; জন্ম ১০ জুন ২০০০) পূৰ্ণা এগৰাকী ভাৰতীয় পৰ্বতাৰোহী। তেওঁ তেলেঙ্গনা ৰাজ্যৰ নিজমাবাদ জিলাৰ বাসিন্দা। ২০১৪ চনৰ ২৫ মে তাৰিখে পূৰ্ণাই এভাৰেষ্ট শৃংগৰ শিখৰ আৰোহণ কৰে। মাত্ৰ ১৩ বছৰ, ১১মাহ বয়সতে হিমালয়ৰ উচ্চ শিখৰ আৰোহণ কৰা পূৰ্ণা, বৰ্তমানলৈ বিশ্বৰ একেবাৰেই কমবয়সীয়া নাৰী হিচাপে বিবেচিত হৈছে। আনহাতে মাত্ৰ ১৩ বছৰ ১০ মাহ বয়সতে এভাৰেষ্ট শৃংগ আৰোহণ কৰা জৰ্ডান ৰোমেৰো সবাতোকৈ কম বয়সৰ পুৰুষ।   খাম্মামৰ আনন্দ কুমাৰ, পূৰ্ণাৰ সহযোগি আছিল। পূৰ্ণাই ২০১৭চনৰ ২৭ জুলাই তাৰিখে ১০ ঘণ্টা(IST)ৰ ভিতৰত এলব্ৰাস পৰ্বতৰ, ৰাছিয়া তথা ইউৰোপৰ সৰ্বোচ্চ শিখৰ আৰোহণ কৰে ।এলব্ৰাসৰ চূড়ান্ত পৰ্যায়ত উপস্থিত হৈ তেওঁ ভাৰতীয় জাতীয় সংগীত গাই ৫০ফুট দৈঘ্যৰ ভাৰতৰ জাতীয় পতাকা উত্তোলন কৰে।
## জীৱনী
পূৰ্ণাই ভাৰতৰ তেলেঙ্গনা ৰাজ্যৰ নিজমাবাদ জিলাৰ পাকলা গ্ৰামত জন্মগ্ৰহণ কৰিছিল। তেওঁ শিক্ষা আহৰণৰ বাবে তেলেঙ্গনা সমাজ কল্যাণ আবাসিক শিক্ষা প্ৰতিষ্ঠান ত যোগদান কৰে। তেওঁৰ প্ৰতিভাক প্ৰতিষ্ঠানটোৰ সচিব ড° আৰ.এস. প্ৰবীণ কুমাৰ দেৱে অনুধাৱন কৰিব পাৰিছিল আৰু অপাৰেচন এভাৰেষ্টৰ বাবে পূৰ্ণাক সদনপলি আনন্দ কুমাৰৰ সৈতে শাখাত তালিকাভুক্ত কৰা হৈছিল। মাউন্ট এভাৰেষ্ট শিখৰ জিনাৰ প্ৰস্তুতি হিচাপে তেওঁ লাড়াখ আৰু দাৰ্জিলিং পাহাৰত বগাই ফুৰিছিল । তেওঁৰ জীৱনৰ আধাৰত ২০১৭ চনত ৰাহুল বোসৰ পৰিচালনাৰে  *Poorna: Courage Has No Limit* নামৰ এখন পূৰ্ণাঙ্গ কথাছবিও প্ৰস্তুত কৰি উলিওৱা হৈছে।

## তথ্য সূত্ৰ

শ্ৰেণী:ভাৰতীয় পৰ্বতাৰোহী
অনুৰাগ শইকীয়া

**অনুৰাগ শইকীয়া** এজন ভাৰতীয় সংগীত পৰিচালক, চলচ্চিত্ৰ সংগীতৰ সুৰকাৰ আৰু বাদ্যযন্ত্ৰী। অসমৰ ডিব্ৰুগড় জিলাৰ মৰাণত তেওঁৰ জন্ম হৈছিল। তেওঁ "যুগদ্ৰষ্টা (চলচ্চিত্ৰ)" নামৰ অদৰ্শিত বোলছবিৰ সংগীত নিৰ্দেশনাৰ বাবে ৰাষ্ট্ৰীয় চলচ্চিত্ৰ বঁটাৰ শ্ৰেষ্ঠ অদৰ্শিত বোলছবিৰ সংগীত নিৰ্দেশনাৰ ৰজত কমল বঁটা লাভ কৰে।

তেওঁৰ মাতৃ দীপালী শইকীয়া ৰেডিঅ’ৰ এগৰাকী সৰ্বভাৰতীয় শিল্পী তথা শিক্ষয়িত্ৰী আৰু তেওঁৰ পিতৃ ড° অনিল শইকীয়া এজন শিক্ষাবিদ। অসমৰ লোকসংস্কৃতি আৰু সংগীতৰ সংৰক্ষণ আৰু জনপ্ৰিয়কৰণৰ দিশত আগবঢ়োৱা অৱদানৰ বাবে ২০১১ চনৰ ২৭ ডিচেম্বৰত ড° অনিল শইকীয়াক প্ৰতিমা বৰুৱা পাণ্ডে স্মৃতি বঁটা প্ৰদান কৰা হৈছিল।

কটন কলেজৰ পৰা স্নাতক ডিগ্ৰী লাভ কৰাৰ পিছত অনুৰাগে চেন্নাইৰ স্বৰ্ণভূমি একাডেমী অৱ মিউজিক(SAM)ত নামভৰ্তি কৰে। তেওঁ সংগীত ৰচনা কৰা এখন শেহতীয়া চিনেমা হৈছে  থপ্পড়। তেওঁ চনু নিগম, অৰিজিৎ সিং আদি বহু জনপ্ৰিয় শিল্পীৰ সৈতে কাম কৰিছে।

বৰগীতক সু-সংগতিপূৰ্ণভাৱে কেইবাজনো শিল্পীৰ সৈতে নতুন ৰূপত(symphonic orchestra) সজোৱাৰ বাবে শইকীয়া সু-পৰিচিত।

## চলচ্চিত্ৰপঞ্জী
### সংগীত নিৰ্দেশক হিচাপে
* *চিঞৰ*
* *[[শৈশৱতে ধেমালিতে]]*
* *ওৱান লাষ্ট কুইয়েশ্বন*
* *[[যুগদ্ৰষ্টা (চলচ্চিত্ৰ)]]*
* *হল্ডিং বেক*
* *দা জব*
* *[[মাজ ৰাতি কেতেকী]]*
* *[[দিকচৌ বনত পলাশ (চলচ্চিত্ৰ)|দিকচৌ বনত পলাশ]]*
* *হাইজেক* (হিন্দী)
* * মুল্ক* (হিন্দী)
* * কাৰৱান* (হিন্দী)
* *থপ্পড়* (হিন্দী)
* *আৰ্টিকল ফিফটিন* (হিন্দী)
### সংগীত প্ৰযোজক হিচাপে (স্বতন্ত্ৰ সংগীত)
* 'কুকুহা' *[[অনুৰাগ শইকীয়া কালেকটিভ]]* 

### ৱেব ছিৰিজত সংগীত নিৰ্দেশক হিচাপে
* *[[পঞ্চায়ত (দূৰদৰ্শন ধাৰাবাহিক)]]*

## বঁটা আৰু মনোনয়ন

## তথ্য উৎস

শ্ৰেণী:অসমৰ সঙ্গীত পৰিচালক
শ্ৰেণী:শ্ৰেষ্ঠ সংগীত পৰিচালনাৰ ৰাষ্ট্ৰীয় চলচ্চিত্ৰ বঁটা বিজয়ী
ভক্তি শৰ্মা

**ভক্তি শৰ্মা** (; জন্ম ৩০ নৱেম্বৰ ১৯৮৯) এগৰাকী ভাৰতীয় সাঁতোৰবিদ (মুকলি পানীৰ)। এণ্টাৰ্কটিকাৰ পানীত মুক্ত সাঁতোৰৰ দ্বাৰা ৰেকৰ্ড গঢ়া শৰ্মা এচিয়াৰ প্ৰথম মহিলা আৰু পৃথিৱীৰ সৰ্বকনিষ্ঠতম। শৰ্মাই ৪১.১৪ মিনিটত ১.৪ মাইল (২.৩ কিলোমিটাৰ) সাঁতুৰি, (১° চে, ৩৪ ডিগ্ৰি ফাৰেনহাইট) এই তাপমাত্ৰাত সাঁতোৰা, লীন কক্স (আমেৰিকা যুক্তৰাষ্ট্ৰ) আৰু লুইস পিউ (গ্ৰেট ব্ৰিটেইন)ৰ ৰেকৰ্ড ভংগ কৰিছে। ভক্তি শৰ্মাই বিশ্বৰ সমস্ত পাঁচখন মহাসাগৰত আৰু আন আঠ সমুদ্ৰ তথা চ্যানেলৰ মাজেৰে সাঁতুৰি গঢ়া অভিলেখৰ বাবে ২০১০ চনত তেওঁক টেনজিং নৰ্গে জাতীয় সাহসিকতাৰ পুৰস্কাৰ প্ৰদান কৰা হয়।

## জীৱনৰ প্ৰথমচোৱা
শৰ্মাই মুম্বাইত জন্মগ্ৰহণ কৰে পিছলৈ তেওঁলোক উদয়পুৰ, ৰাজস্থানলৈ উন্নীত হয়। তেওঁ কমিউনিকেশন ম্যানেজমেণ্ট (সিম্বিয়াসিস স্কুল অব মিডিয়া এণ্ড কমিউনিকেশন, বাঙ্গালুৰু)ত স্নাতক ডিগ্ৰি অৰ্জন কৰে তথা উদয়পুৰৰ, মোহন লাল সুখদিয়া বিশ্ববিদ্যালয়ৰ পৰা বাণিজ্য বিভাগত স্নাতক ডিগ্ৰি অৰ্জন কৰে।

## সাঁতোৰ জীৱন
শৰ্মাই মাত্ৰ আঢ়ৈ বছৰ বয়সতে সাঁতোৰ শিকা আৰম্ভ কৰে, তেওঁৰ মাতৃ লিনা শৰ্মা তেওঁৰ প্ৰশিক্ষক আছিল। অনেক ৰাজ্য ও জিলা ভিত্তিক প্ৰতিযোগিতাত অংশ গ্ৰহণৰ পিছত, তেওঁৰ প্ৰথম মুকলি পানীৰ (সাগৰ) সাঁতোৰৰ অভিজ্ঞতা আছিল ২০০৩ চনত উৰান পোৰ্টৰ পৰা গেটৱে অব ইণ্ডিয়ালৈ মুঠ ১৬ কিলোমিটাৰ দূৰত্ব। সেই সময়ত শৰ্মাৰ বয়স আছিল মাত্ৰ ১৪ বছৰ।

তেওঁ, মাক-প্ৰশিক্ষক লিনা শৰ্মা, আৰু বন্ধু প্ৰিয়ঙ্কা গেহলটৰ সৈতে সমগ্ৰ ইংৰাজ চ্যানেলত সাঁতুৰি ৩-সদস্যৰ মহিলা ৰেলি দলৰ হৈ সাঁতোৰা প্ৰথম মহিলাৰ ৰেকৰ্ড গঢ়ে। আনকি ইংৰাজ চ্যানেলত সাঁতোৰা প্ৰথম মা-কন্যা হিচাপেও ২০০৪ চনত এটি বিশ্ব ৰেকৰ্ড গঢ়াৰ কৃতিত্ব অৰ্জন কৰিছিল। আনকি, শৰ্মা আৰ্মেনীয় মহাসাগৰত সাঁতোৰা পৃথিবীৰ তৃতীয় ব্যক্তি,তথা সম্প্ৰতি এণ্টাৰ্কটিক মহাসাগৰ ও সমস্ত পাঁচ মহাসাগৰত সাঁতোৰা সৰ্বকনিষ্ঠ ব্যক্তি।

তলত সাঁতোৰ জীৱনৰ মাত্ৰ ১০ বছৰ সময়তে শৰ্মাই লাভ কৰা প্ৰশংসনীয় তথা কিছু গুৰুত্বপূৰ্ণ মাইলৰ খুটি আগবঢ়োৱা হ'ল:
* ২০০৬, ৬ জুলাই: জুলাই মাহত ১৬বছৰ বয়সত ১৩ ঘণ্টা ৫৫মিনিটত শেক্সপীয়েৰ উপকূল, (ডোভাৰ ইংল্যাণ্ডে)ৰ পৰা ক্যালয়েস(ফ্ৰান্স)লৈ সাঁতুৰি ইংৰাজ চ্যানেলক অতিক্ৰম কৰে
* ২০০৬: লেক জুৰিখ মাৰথন সাঁতোৰৰ বিজয়ী।
* ২০০৭: ফ্লোৰিডাৰ ফোৰ্ট মিয়াৰ্স উপকূলত অনুষ্ঠিত ২০০৭চনৰ ইউ.এস.এ মুকলি পানীৰ সাঁতোৰ চ্যাম্পিয়নশিপৰ অংশ হিচাপে মেক্সিকো উপসাগৰত ২৫ কিলোমিটাৰ সাঁতুৰিবলৈ সক্ষম হয়।
* ২০০৭: প্ৰশান্ত মহাসাগৰৰ আলকাতৰাজ শিলৰ চাৰিওদিশে প্ৰায় ৬.৫ কিলোমিটাৰৰ এক সাঁতোৰ প্ৰতিযোগিতাত অংশগ্ৰহণ কৰি সাঁতোৰৰ প্ৰতিভা দেখুৱাবলৈ সক্ষম হয়।
* ২০০৭: আটলাণ্টিক মহাসাগৰৰ কী ৱেষ্ট আইল্যাণ্ডৰ চাৰিওফালে সাঁতোৰৰ এক মাৰাথন প্ৰতিযোগিতাত এটি স্বৰ্ণপদক লাভ কৰে।
* ২০০৭: মাত্ৰ ৫ ঘণ্টা ১৩ মিনিটত স্পেইনৰ টেৰিফা ভূমধ্য সাগৰৰ জিব্ৰাল্টাৰ বিপদ শংকুল ষ্ট্ৰেইট সাঁতুৰি পাৰ কৰে। ই সবাতোকৈ চ্যালেঞ্জিং সমুদ্ৰৰ কোৰ্স হিচাপে বিবেচিত হৈ আহিছে।
* ২০১০: আৰ্কটিক মহাসাগৰত ৩৩ মিনিটৰ ভিতৰত ১.৮ কিলোমিটাৰ দূৰত্ব সফলভাবে সাঁতুৰিবলৈ সক্ষম হয়, ইয়াৰ লগে লগেই শৰ্মা বিশ্বৰ ৪খন মহাসাগৰত সাঁতোৰা বিশ্বৰ দ্বিতীয় তথা সৰ্বকনিষ্ঠ সাঁতোৰবিদ হৈ পৰে।

ৰাষ্ট্ৰীয় সাঁতোৰ:
* ২০০৪: ৯ ঘণ্টা ৩০ মিনিটত ভাৰত মহাসাগৰৰ ধৰ্মতালৰ পৰা গেটৱে পৰ্যন্ত ৩৬ কিলোমিটাৰ দূৰত্ব সফলভাবে সাঁতুৰিবলৈ সক্ষম হয়।
* ২০০৪: ধৰ্মতলৰ পৰা গেটৱে অফ ইণ্ডিয়ালৈ(মুম্বাই)পুনৰ ধৰ্মতাললৈ ৭২ কিলোমিটাৰ দূৰত্ব, ১৬ ঘণ্টা ৫৮মিনিটত সাঁতুৰি মাতৃ লিনা শৰ্মা আৰু বন্ধু প্ৰিয়ঙ্কা গেহলট সহ এটি ভাৰতীয় ৰেকৰ্ড গঢ়ে।

শ্ৰেণী:ভাৰতৰ ব্যক্তি
শ্ৰেণী:ভাৰতৰ সাঁতোৰবিদ
ডিকি ডলমা

**ডিকি ডলমা** (; জন্ম: ৫ এপ্ৰিল ১৯৭৪) ডিকি ডলমা এগৰাকী ভাৰতীয় নাৰী, তেওঁ ১৯ বছৰ বয়সত ১৯৯৩ চনৰ ১০ মে তাৰিখে মাউণ্ট এভাৰেষ্টৰ শীৰ্ষবিন্দু আৰোহণ কৰা সবাতোকৈ কম বয়সৰ নাৰী হিচাপে পৰিচিত। এই ঐতিহাসিক ক্ষণটি সম্ভৱ হৈ উঠিছিল ভাৰত-নেপালৰ মহিলা এভাৰেষ্ট অভিযানৰ সময়ত। এই ইণ্ডো-নেপাল মহিলা এভাৰেষ্ট অভিযানৰ নেতৃত্বত আছিল বাচেন্দ্ৰী পাল। তেওঁ ১৯৮৪ চনত মাউণ্ট এভাৰেষ্ট আৰোহণ কৰা প্ৰথম ভাৰতীয় মহিলা। ডিকি এচিয়াৰ এগৰাকী 'স্কাই' খেলুৱৈও। তেওঁ ১৯৯৯ চনত অনুষ্ঠিত হোৱা 'অল ইণ্ডিয়া অ'পেন অলি স্কাই ফেষ্টিভেল' তথা 'এচিয়ান শীতকালীন গেমস'ৰ অনেক ক্ৰীড়া প্ৰতিযোগিতাত অংশগ্ৰহণ কৰিছিল। তেওঁ 'মানালি ইনষ্টিটিউট'ত স্কাই প্ৰশিক্ষণ তথা মৌলিক পৰ্বতাৰোহণ কোৰ্স গ্ৰহণ কৰিছিল। ডলমা বৰ্তমান মানালিৰ (ভাৰত) পলচাঁন গ্ৰামত বাস কৰে।

এভাৰেষ্ট আৰোহণৰ চূড়ান্ত প্ৰতিযোগিতাৰ তালিকাৰ সবাতোকৈ কম বয়সীয়া নাৰী হিচাপে ডলমাৰ নাম চিৰপৰিচিত।
২০১৬ চনৰ ২১ এপ্ৰিল তাৰিখে ডলমাক আজীৱন কৰ্মসম্পাদনৰ ৰাষ্ট্ৰীয় পুৰস্কাৰ (lifetime achievement award)-ৰে ভূষিত কৰা হয়।

## তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:ভাৰতীয় পৰ্বতাৰোহী
গুৱাহাটী আন্তঃৰাষ্ট্ৰীয় চলচ্চিত্ৰ মহোৎসৱ

**গুৱাহাটী আন্তঃৰাষ্ট্ৰীয় চলচ্চিত্ৰ মহোৎসৱ** অসমৰ গুৱাহাটীত অনুষ্ঠিত হোৱা চলচ্চিত্ৰ মহোৎসৱ। এই মহোৎসৱ ৰাজ্যিক চৰকাৰৰ অধীনস্থ জ্যোতি চিত্ৰবন (ফিল্ম ষ্টুডিঅ') আৰু ড° ভূপেন হাজৰিকা আঞ্চলিক চৰকাৰী চলচ্চিত্ৰ আৰু টেলিভিছন প্ৰতিষ্ঠানৰ যুটীয়া সহযোগত অনুষ্ঠিত কৰা হৈছে। প্ৰথম গুৱাহাটী চলচ্চিত্ৰ মহোৎসৱ ২০১৭ চনৰ ২৮ অক্টোবৰ তাৰিখে অসমৰ মাননীয় মুখ্যমন্ত্ৰী শ্ৰী সৰ্বানন্দ সোণোৱাল ডাঙৰীয়ায়ে উদ্বোধন কৰিছিল। অসম চৰকাৰৰ পৃষ্ঠপোষকতাত অনুষ্ঠিত এই মহোৎসৱৰ আৰম্ভণি ২০১৬ চনৰ শ্ৰেষ্ঠ বিদেশী ভাষাৰ ছবিৰ অস্কাৰ বঁটা বিজয়ী অশ্বগৰ ফাৰহাদিৰ দ্বাৰা নিৰ্দেশিত ছবি *দা চেলেছ্মেন* প্ৰদৰ্শনৰ যোগেদি হৈছিল।
## প্ৰথম গুৱাহাটী আন্তৰাষ্ট্ৰীয় চলচ্চিত্ৰ মহোৎসৱ
প্ৰথম গুৱাহাটী আন্তৰাষ্ট্ৰীয় চলচ্চিত্ৰ মহোৎসৱ ২০১৭ চনৰ ২৮ অক্টোবৰৰ পৰা ২ নৱেম্বৰলৈ শ্ৰীমন্ত শংকৰদেৱ কলাক্ষেত্ৰ আৰু ড° ভূপেন হাজৰিকা আঞ্চলিক চৰকাৰী চলচ্চিত্ৰ আৰু টেলিভিছন প্ৰতিষ্ঠানত অনুষ্ঠিত হৈছিল। মুখ্যমন্ত্ৰী সৰ্বানন্দ সোনোৱালে এই মহোৎসৱ উদ্বোধন কৰিছিল। এই মহোৎসৱৰ উদ্বোধনী ছবি আছিল অস্কাৰ বিজয়ী ইৰাণী ছবি "দা চেলেছ্মেন"।
## প্ৰদৰ্শিত ছবি
এই মহোৎসৱত ৩২ খন দেশৰ ৭৮ খন বোলছবি প্ৰদৰ্শিত হয়। ইয়াত সৰ্বাধিক ৬ খন ইৰানী আৰু ৫ খন তুৰ্কী ছবি প্ৰদৰ্শিত হয়। ইয়াত ছুইজাৰলেণ্ড, জাৰ্মানী, স্পেইন, আৰ্জেন্টিনা, পোলেণ্ড, ক্ৰয়েছিয়া, ছাৰ্বিয়া, শ্লোভেনিয়া, লেটিভিয়া, জাপান, বেলজিয়াম, আয়াৰলেণ্ড, চেক গণতন্ত্ৰ, বুলগেৰীয়া, ইজৰাইল, গ্ৰীচ, অষ্ট্ৰিয়া, ৰাছিয়া, ফিলিপাইন, আফগানিস্তান, পেৰু, ৰোমানিয়া, ডেনমাৰ্ক, চাইপ্ৰাছ, ইষ্টনীয়া আৰু আমেৰিকা যুক্তৰাষ্ট্ৰৰ বোলছবি প্ৰদৰ্শন কৰা হৈছিল।
### শিতান
এই মহোৎসৱত সৰ্বমুঠ ৬ টা শিতান আছিল। সেইকেইটা হল: আন্তৰ্জাতিক চলচ্চিত্ৰ, ভাৰতীয় পেৰনমা, ৰেট্ৰ'স্পেকটিভ, উত্তৰপূৰ্বাঞ্চলৰ চলচ্চিত্ৰ, অসমীয়া চলচ্চিত্ৰ আৰু  সন্মানীয় উল্লেখ। ইয়াত জাহ্নু বৰুৱাৰ সাগৰলৈ বহু দূৰ, অজেয়, হালধীয়া চৰায়ে বাওধান খায় আৰু কণিকাৰ ৰামধেনু প্ৰদৰ্শন কৰা হৈছিল। লগতে ভূপেন হাজৰিকাৰ "শকুন্তলা", আব্দুল মজিদৰ "চামেলি মেমচাহাব" আৰু ভবেন্দ্ৰনাথ শইকীয়া "সন্ধ্যাৰাগ" প্ৰদৰ্শিত হয়।

### পুৰস্কাৰ
প্ৰথম গুৱাহাটী আন্তৰাষ্ট্ৰীয় চলচ্চিত্ৰ মহোৎসৱত কেৱল অসমীয়া চলচ্চিত্ৰ শিতানত পুৰস্কাৰ প্ৰদান কৰা হয়। ইয়াত শংকৰ বৰুৱাৰ দ্বাৰা পৰিচালিত "খাণ্ডৱদাহ" শ্ৰেষ্ঠ অসমীয়া ছবি আৰু ৰীমা দাসৰ "অন্তৰ্দৃষ্টি" দ্বিতীয় শ্ৰেষ্ঠ অসমীয়া ছবিৰ সন্মান লাভ কৰে। লগতে জয়চেং জয় দহোটীয়াৰ "হান্দুক"য়ে জুৰীৰ বিশেষ বঁটা লাভ কৰে।
## তথ্য উৎস

শ্ৰেণী:মহোৎসৱ
ভাৰতীয় সেনা দিৱস

**ভাৰতীয় সেনা দিৱস** প্ৰতি বছৰে ১৫ জানুৱাৰী তাৰিখে পালন কৰা হয়। ১৯৪৯ চনৰ ১৫ জানুৱাৰী তাৰিখে ভাৰতীয় সেনাৰ প্ৰথম কমাণ্ডাৰ ইন চীফ কন্দনডেৰা এম. কাৰীয়াপ্পায়ে (তেতিয়া লেফটেনেণ্ট জেনেৰেল) অন্তিম ব্ৰিটিছ কমাণ্ডাৰ ইন চীফ জেনেৰেল ছাৰ ফ্ৰান্সিছ বুটচাৰৰ পৰা কাৰ্য্যভাৰ গ্ৰহণ কৰিছিল। পিছলৈ তেওঁ ভাৰতৰ ফিল্ড মাৰ্শ্বাল পদলৈ উন্নীত হৈছিল। এই দিৱস বিভিন্ন সেনাৰ কাৰ্য্যালয়ৰ লগতে ৰাষ্ট্ৰীয় ৰাজধানী দিল্লীত বিভিন্ন অনুষ্ঠান আৰু পেৰেড অনুষ্ঠিত কৰি পালন কৰা হয়। সেনা দিৱস কেন্দ্ৰীয় ভাবে ইণ্ডিয়া গেটৰ কাষত থকা অমৰ জোৱান জ্যোতিত কেন্দ্ৰীয় ভাবে উদ্‌যাপন কৰা হয়। এই দিৱস দেশৰ বাবে নিজৰ প্ৰাণ আহুতি দিয়া সকলো ছহিদ সেনা সকললৈ শ্ৰদ্ধা নিবেদন কৰিবলৈ অনুষ্ঠিত কৰা হয়। কে. এম. কাৰীয়াপ্পা ১৯৪২ চনত ইউনিত এটাক কমাণ্ড দিবলৈ যোগ্য বুলি বিবেচিত হোৱা প্ৰথমজন ভাৰতীয় সেনাৰ বিষয়া আছিল।

## ইতিহাস
১৯৪৭ চনৰ ১৫ আগষ্ট তাৰিখে ভাৰতে স্বাধীনতা লাভ কৰাৰ পিছত গোটেই দেশতে দেশ বিভাজন আৰু শৰণাৰ্থীৰ আগমনৰ বাবে এক উত্তপ্ত পৰিস্থিতিৰ সৃষ্টি হৈছিল। ইয়াৰ ফলত ভাৰতৰ বিভিন্ন প্ৰশাসনিক সমস্যায়ে মূৰ দাঙি উঠাত ভাৰতীয় সেনা আগবাঢ়ি আহিল। ইয়াৰ পিছত দেশ বিভাজনৰ পিছত শান্তি শৃংখলা বজাই ৰাখিবলৈ এক বিশেষ কমাণ্ডৰ গঠন কৰা হ'ল। কিন্তু সেইসময়ত ভাৰতীয় সেনাৰ অধ্যক্ষ ব্ৰিটিছ মূলৰ আছিল। ১৯৪৯ চনৰ ১৫ জানুৱাৰী তাৰিখে পোন প্ৰথমবাৰৰ বাবে কে. এম. কাৰীয়াপ্পা স্বাধীন ভাৰতৰ প্ৰথম ভাৰতীয় সেনা অধ্যক্ষ হয়। সেই সময়ত ভাৰতীয় সেনাত প্ৰায় দুই লাখ সৈন্য আছিল। তাৰ আগতে এই পদৰ কমাণ্ডাৰ জেনেৰেল ৰয় ফ্ৰান্সিছ বুটচাৰ আছিল। তেতিয়াৰ পৰায়ে প্ৰতি বছৰে ১৫ জানুৱাৰী তাৰিখে সেনা দিৱস পালন কৰা হয়।
## তথ্য সংগ্ৰহ

শ্ৰেণী:দিৱসসমূহ
ৰাষ্ট্ৰীয় মতদাতা দিৱস

**ৰাষ্ট্ৰীয় মতদাতা দিৱস** ভাৰতত প্ৰতি বছৰে ২৫ জানুৱাৰী তাৰিখে পালন কৰা হয়। ২০১১ চনৰ ২৫ জানুৱাৰী তাৰিখে ভাৰতৰ নিৰ্বাচনী আয়োগৰ ৬১তম প্ৰতিষ্ঠা দিৱসৰ লগত সংগতি ৰাখি তেতিয়াৰ ৰাষ্ট্ৰপতি প্ৰতিভা পাটিলে এই দিৱসৰ আনুষ্ঠানিক পাতনি কৰিছিল।

প্ৰধানমন্ত্ৰী মনমোহন সিঙে সভাপতিত্ব কৰা কেবিনেট মন্ত্ৰীৰ এক মিটিংত ৰাষ্ট্ৰীয় মতদাতা দিৱস উদযাপনৰ সিদ্ধান্ত লোৱা হৈছিল। ভাৰতৰ আইন মন্ত্ৰণালয়ে এই দিৱস উদযাপন কৰা প্ৰস্তাৱ আগবঢ়াইছিল। 
## উদযাপন
ৰাষ্ট্ৰীয় মতদাতা দিৱস ভাৰতৰ সকলো নিৰ্বাচনী কেন্দ্ৰত পালন কৰা হয়। প্ৰতিটো নিৰ্বাচনী কেন্দ্ৰত ১৮ বছৰ সম্পূৰ্ণ কৰা ব্যক্তি চিনাক্ত কৰি তেওঁলোকক ভোটদানৰ বিষয়ে সজাগ কৰা এই দিৱসৰ মূল উদ্দেশ্য। ভোটাধিকাৰ লাভ কৰা ব্যক্তিক চিনাক্ত কৰি ভোটাৰ পৰিচয় পত্ৰ প্ৰদান কৰা এই দিৱসৰ অন্যতম উদেশ্য।

প্ৰতি বছৰে ১ জানুৱাৰীত এই চিনাক্তকৰণ প্ৰক্ৰিয়া সম্পূৰ্ণ কৰা হয় আৰু ২৫ জানুৱাৰীত তেওঁলোকক ফটোযুক্ত ভোটাৰ কাৰ্ড প্ৰদান কৰা হয়। 

লগতে নতুন ভোটদাতা সকলক  "ভোটদাতা হিচাপে গৰ্বিত, ভোট দিবলৈ সাজোঁ" (Proud to be a voter - Ready to vote) লিখিত বেজ দিয়া হয়।
প্ৰতি বছৰে এই দিৱসৰ মূল বিষয় বা থিম বাছি লোৱা হয়।
## তথ্য উৎস

শ্ৰেণী:দিৱসসমূহ
বেটি বচাও, বেটি পঢ়াও

thumb
**বেটি বচাও, বেটি পঢ়াও অভিযান** (অনুবাদ: কন্যা শিশু ৰক্ষা কৰক, কন্যা শিশুক শিক্ষা দিয়ক) ই ভাৰতৰ এটি সামাজিক প্ৰচাৰ অভিযান, যাৰ লক্ষ্য হ'ল কন্যা সন্তানৰ বাবে কল্যাণমূলক সেৱা প্ৰদানৰে দক্ষতা বৃদ্ধি তথা সচেতনতা সৃষ্টি। এই প্ৰকল্পটিৰ বাবে ১০০ কোটি টকা (১৬ মিলিয়ন মাৰ্কিন ডলাৰ) প্ৰাথমিক তহবিলত আৱন্তন কৰা হৈছিল।

এই আঁচনি খন প্ৰথম অৱস্থাত উত্তৰ প্ৰদেশ, হাৰিয়ানা, উত্তৰাখণ্ড, পঞ্জাব, বিহাৰ আৰু দিল্লিত প্ৰচলনৰ টাৰ্গেট কৰা হৈছিল। ২০০১ চনৰ লোকপিয়ল তথ্য অনুযায়ী, ভাৰতৰ শিশুৰ লিংগৰ অনুপাত(০-৬বছৰ) প্ৰতি ১০০০ জন ল'ৰাৰ বিপৰীতে মাত্ৰ ৯৩৩ জনী ছোৱালী। যিটো ২০১১ চনলৈ প্ৰতি ১০০০জন ল'ৰাৰ বিপৰীতে ৯১৮ জনী ছোৱালীলৈ নিম্নগামী হয়। আনহাতে ২০১২ চনত UNICEFৰ এক তথ্যত প্ৰকাশ হোৱা মতে লিংগ বৈষম্যৰ অনুপাতৰ ক্ষেত্ৰত মুঠ ১৯৫খন ৰাষ্ট্ৰৰ ভিতৰত ভাৰতে ৪১ তম স্থান অৰ্জন কৰিছে। দেশসমূহ। এই তথ্য অনুসৰি ভাৰতৰ ২০১১চনৰ জনসংখ্যা অনুপাত ১০০০ জন পুৰুষৰ বিপৰীতে ৯৪৩ গৰাকী মহিলা। লিঙ্গ বৈষম্যতাৰ এই অনুপাত ২০১১ চনত ২০০১ৰ অনুপাততকৈ উৰ্দ্ধগামী হৈছে।

এই আঁচনিৰ প্ৰাথমিক লক্ষ্য আছিল লিঙ্গ বৈষম্যৰ অনুপাত হ্ৰাস কৰা। ই, মহিলা আৰু শিশু বিকাশ মন্ত্ৰণালয়, স্বাস্থ্য ও পৰিয়াল কল্যাণ মন্ত্ৰণালয় তথা মানৱ সম্পদ উন্নয়ন মন্ত্ৰণালয় দ্বাৰা যৌথভাবে চলোৱা এটি জাতীয় উদ্যোগ। এই উদ্যোগে প্ৰাথমিকভাবে সমগ্ৰ দেশৰ ১০০খন জিলাক সামৰি লৈছিল, যি সমূহ জিলাৰ লিঙ্গ বৈষম্যতাৰ অনুপাত বেছি। ২০১৪ চনৰ আন্তৰ্জাতিক কন্যা শিশু দিৱস পালন উপলক্ষে প্ৰধানমন্ত্ৰী নৰেন্দ্ৰ মোদী দেৱে কন্যাভ্ৰূণ হত্যা নিৰ্মূলকৰণৰ বাবে ভাৰতবাসিক আহ্বান জনাইছিল। তথা এই সম্পৰ্কীয় অপৰাধ নিৰ্মূল হেতু ভাৰতীয় নাগৰিকৰ প্ৰস্তাৱনা আহ্বান কৰিছিল।

ভাৰতৰ প্ৰধানমন্ত্ৰী নৰেন্দ্ৰ মোদীই ২০১৫চনৰ ২২ জানুৱাৰী তাৰিখে এই 'বেটি বচাও, বেটি পঢ়াও' (BBBP) প্ৰকল্পটিৰ শুভাৰম্ভ কৰে। ২০১৬চনৰ ২৬ আগষ্ট তাৰিখে ২০১৬চনৰ অলিম্পিকৰ ব্ৰোঞ্জ মেডেল বিজেতা সাক্ষী মালিকক BBBPৰ প্ৰতিনিধি হিচাপে ঘোষণা কৰা হয়।

## প্ৰয়োজনীয়তা
১৯৯১চনৰ জাতীয় লোকপিয়লৰ তথ্য প্ৰকাশৰ পিছতেই ভাৰতত লিঙ্গবৈষম্যৰ এই ব্যৱস্থাটো প্ৰথমে লক্ষ্য কৰা হৈছিল আৰু ২০০১চনৰ লোকপিয়লৰ তথ্যৰ ভিত্তিত এই লিংগবৈষম্যৰ আনুপাতিক সমস্যাটো যে এক গুৰুত্বৰ সমস্যাৰ দিশে আগবাঢ়িছে সেই বিষয়ে স্পষ্ট হয়। ভাৰতৰ অন্যান্য অঞ্চল সমূহতকৈ উন্নয়নশীল ৰাজ্য সমূহত এই আনুপাতিক পাৰ্থক্য বেছি বুলি প্ৰমাণিত হয়। ভাৰতৰ যৌতুক ব্যবস্থাটোক প্ৰায়েই কন্যাভ্ৰূণ হত্যাৰ কাৰণ হিচাপে দোষাৰোপ কৰা হয়; সমাজত প্ৰচলিত প্ৰথা অনুসৰি কন্যা সন্তানৰ বিয়াৰ সময়ত এক মোটা অংকৰ যৌতুক প্ৰদান কৰিব লগা হয়। ফলত সন্তানৰ অভিভাৱকৰ বাবে ই এক বৃহৎ চিন্তাৰ কাৰণ, বিশেষকৈ আৰ্থিক ভাৱে দুৰ্বল অভিভাৱকে এই বোজা বহন কৰিব নোৱাৰি কন্যাভ্ৰূণ হত্যাৰ দ্বৰে অপৰাধত জড়িত হৈ পৰে।

## তথ্য সংগ্ৰহ

শ্ৰেণী:ভাৰতৰ চৰকাৰী যোজনা আৰু নীতি
শ্ৰেণী:ভাৰতত লিংগ চয়ন
ষড়ভুজ

thumb|সকলো ৰেখা খণ্ড আৰু সকলো কোণ সমান থকা ষড়ভুজৰ নিৰ্মাণ
**ষড়ভুজ** বা **ষষ্ঠভুজ** ৬ ৰেখা খণ্ড থকা এক বহুভূজ।

## ষড়ভুজৰ ব্যৱহাৰ
# মৌ-মাখিৰ বাহ কেইবাটাও ষড়ভুজ লগ লগাই নিৰ্মাণ কৰা হয়। ই কম সামগ্ৰীৰে অধিক ক্ষেত্ৰফলৰ তল তৈয়াৰ কৰাত সহায় কৰে
# পেৰেলেল'গনেৰে টাইল কৰা হয়
# টাইল কৰা

## তথ্য সংগ্ৰহ

শ্ৰেণী:বহুভুজ
১ ফেব্ৰুৱাৰী

**১ ফেব্ৰুৱাৰী**  গ্ৰেগৰিয়ান বৰ্ষপঞ্জী অনুসাৰে বছৰৰ ৩২তম দিন। বছৰটো শেষ হ’বলৈ এই দিনৰ পৰা মুঠ ৩৩৩টা দিন (অধিবৰ্ষত ৩৩৪টা দিন) বাকী থাকে। 

## ঘটনাৱলী
* ১৭৮৬ - লৰ্ড কৰ্ণৱালিচ ভাৰতৰ গৱৰ্ণৰ জেনেৰেল হয় আৰু ১৭৯৭ চনৰ আজিৰ দিনটোতে বেংগলৰ গৱৰ্ণৰ জেনেৰেল হয়। 
* ১৮২৭ - কলকাতা চহৰত বেংগল ক্লাব প্ৰতিষ্ঠিত হয়। 
* ১৮৩১ - বুশ ক্লাবৰ উদ্যোগত কলকাতা চহৰত প্ৰথম চাৰুকলা প্ৰদৰ্শনীৰ উদ্বোধন হয়। 
* ১৮৩৫ - ইষ্ট ইণ্ডিয়া কোম্পানীয়ে দাৰ্জিলিঙক চিকিমৰ ৰজাৰ পৰা Leaseত লয়। 
* ১৮৫৫ - কলকাতাৰ পৰা আগ্ৰা পৰ্যন্ত টেলিগ্ৰাফ যোগাযোগ ব্যৱস্থাৰ আনুষ্ঠানিক উদ্বোধন কৰা হয়। 
* ১৮৬২ - বংগীয় সভাৰ (বেংগল লেজিচলেটিভ কাউন্সিল) প্ৰথম সভা অনুষ্ঠিত হয়। 
* ১৮৮৪ - অক্সফোৰ্ড ইংলিছ ডিক্সনাৰীৰ ১ম খণ্ড (এ টু এণ্ট) প্ৰকাশিত হয়। 
* ১৮৮৪ - ডাক বীমা যোজনা আৰম্ভ কৰা হয়। 
* ১৮৯৭ - দক্ষিণ কোৰিয়াৰ প্ৰাচীনতম বেংক হিচাপে শিনহান বেংকে চিউলত কাৰ্যক্ৰম আৰম্ভ কৰে। 
* ১৯৩০ - The Times কাকতে প্ৰথম বাৰৰ বাবে Cross Word Puzzle প্ৰকাশ কৰে। 
* ১৯৪২ - Voice of Americaই আনুষ্ঠানিক ৰেডিঅ' আৰু দূৰদৰ্শন সেৱাৰ আৰম্ভ কৰিছিল। 
* ১৯৭৭ - ভাৰতৰ প্ৰথম ৰাষ্ট্ৰীয় ৰে'ল সংগ্ৰহালয় দিল্লীত স্থাপন কৰা হয়। 

## জন্ম
* ১৯৩৬ - মনোৰঞ্জন লাহৰী, অসমৰ বড়ো ভাষাৰ সাহিত্যিক।
* ১৯৪২ - বসন্ত কুমাৰ ভট্টাচাৰ্য, অসমীয়া সাহিত্যিক, শিক্ষাবিদ, গল্পকাৰ, কবি, প্ৰৱন্ধকাৰ, নাট্যকাৰ আৰু সমালোচক।
* ১৯৪৮ - চৈয়দ ছাদুল্লা, অসমীয়া কণ্ঠশিল্পী, গীতিকাৰ, সুৰকাৰ তথা অনাতাঁ‌ৰ ঘোষক।
* ১৯৬৯ - হিমন্ত বিশ্ব শৰ্মা, অসমৰ ৰাজনীতিবিদ তথা অসমৰ বৰ্তমানৰ মুখ্যমন্ত্ৰী।
* ১৯৬৯ - গেব্ৰিয়েল বাটিষ্টুটা, আৰ্জেণ্টিনাৰ পেছাদাৰী ফুটবলাৰ।
* ১৯৭২ - দীপাংকৰ ভট্টাচাৰ্য, অসমৰ বেডমিণ্টন খেলুৱৈ।
* ১৯৯৫ - কবিন্দৰ সিং বিষ্ট, ভাৰতীয় বক্সাৰ।

## মৃত্যু
* ১৮৫১ - মেৰী শ্বেলী, উনবিংশ শতিকাৰ ইংৰাজ সাহিত্যিক।
* ১৯৭৬ - ৱাৰ্নাৰ হাইজেনবাৰ্গ, হৈছে ন'বেল বঁটা প্ৰাপ্ত জাৰ্মান ত্বাত্তিক পদাৰ্থবিজ্ঞানী।
* ১৯৮২ - ৰঘুনাথ মুৰ্মু, ভাৰতীয় ভাষাতত্ত্ববিদ, লেখক, নাট্যকাৰ আৰু চাঁওতালি ভাষাত ব্যবহৃত অল চিকি লিপিৰ উদ্ভাৱক।
* ২০০৩ - কল্পনা চাওলা, আমেৰিকান মহাকাশচাৰী তথা মহাকাশলৈ যোৱা ভাৰতীয় মূলৰ প্ৰথম মহিলা।
* ২০১০ - বীণা দাস মান্না, অসমীয়া অভিনেত্ৰী।
* ২০১৪ - ছিলভাৰিন স্বেৰ, ভাৰতীয় সমাজকৰ্মী, শিক্ষাবিদ আৰু অসামৰিক সেৱা বিষয়া।

## দিৱস
* বায়ু সেনা দিৱস (নিকাৰাগুৱা)।

## তথ্য সংগ্ৰহ

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা 
* দ্য নিউয়ৰ্ক টাইমচ‌, এই দিনটোত ঘটা কেইটামান উল্লেখযোগ্য ঘটনা

শ্ৰেণী:ফেব্ৰুৱাৰী
শ্ৰেণী:ইংৰাজী বৰ্ষপঞ্জীৰ দিন
২ ফেব্ৰুৱাৰী

**২ ফেব্ৰুৱাৰী**  গ্ৰেগৰিয়ান বৰ্ষপঞ্জী অনুসাৰে বছৰৰ ৩৩তম দিন। বছৰটো শেষ হ’বলৈ এই দিনৰ পৰা মুঠ ৩৩৪টা দিন (অধিবৰ্ষত ৩৩৫টা দিন) বাকী থাকে।

## ঘটনাৱলী
* ১৮১৪ - কলকাতাত ভাৰতীয় সংগ্ৰহালয় (ইণ্ডিয়ান মিউজিয়াম) প্ৰতিষ্ঠিত হয়। 
* ১৮১৭ - শিক্ষা আৰু খ্ৰিষ্টধৰ্ম প্ৰচাৰৰ উদ্দেশ্যে মিছনেৰী চোচাইটিৰ প্ৰথম শাখা কলকাতাত স্থাপিত হয়। 
* ১৯৮৯ - সত্যজিৎ ৰায়ক ফ্ৰান্সৰ সৰ্ব্বোচ্চ সন্মান "লিজিয়ন অফ অনাৰ" প্ৰদান কৰা হয়।
* ১৯৩৫ - আমেৰিকা যুক্তৰাষ্ট্ৰৰ আদালতত প্ৰথম সাক্ষী আৰু প্ৰমাণ হিচাপে আলোকচিত্ৰ অনুমোদিত হয়।
* ১৯১৩ - নিউয়ৰ্ক চহৰৰ 'গ্ৰেণ্ড চেণ্ট্ৰেল টাৰ্মিনেল' মুকলি কৰা হয়।
* ১৯৪৩ - দ্বিতীয় ষ্টেলিন গ্ৰাডৰ যুদ্ধ সমাপ্ত হয়। জাৰ্মান সেনাই ছোভিয়েটৰ ওচৰত আত্মসমৰ্পণ কৰে।
* ১৯৫৭ - ইস্কান্দৰ মিৰ্জাই গুড্ডু বেৰেজৰ আধাৰশিলা স্থাপন কৰে।
* ১৯২২ - জেমছ জয়েছৰ "ইউলিচিছ" প্ৰকাশিত হয়।
* ১৯৫৯ - শিশিৰ কুমাৰ ভাদুৰীয়ে ভাৰত চৰকাৰে প্ৰদান কৰা "পদ্মভূষণ" বঁটা নাকচ কৰে।

## জন্ম
* ১৮৮৯ - ৰাজকুমাৰী অমৃত কৌৰ, ভাৰতৰ প্ৰথম গৰাকী স্বাস্থ্যমন্ত্ৰী।
* ১৯১৫ - খুছৱন্ত সিং, ভাৰতীয় সাহিত্যিক, উপন্যাসিক, স্তম্ভ লেখক, সাংবাদিক আৰু ইতিহাসবিদ।
* ১৯৩৩ - লক্ষহীৰা দাস, অসমীয়া কবি, গীতিকাৰ, গায়িকা আৰু শিক্ষাবিদ।
* ১৯৩৬ - সুমিতা দেৱী, বাংলাদেশৰ চলচ্চিত্ৰ শিল্পী আৰু টেলিভিচন অভিনেত্ৰী।
* ১৯৭৭ - ছাকিৰা, কলম্বিয়ান গায়িকা।
* ১৯৮৯ - অনুৰাধা থোকচোম, ভাৰতৰ ৰাষ্ট্ৰীয় মহিলা ফিল্ড হকী দলৰ সদস্য।

## মৃত্যু
* ১৯৭০ - বাৰ্ট্ৰেণ্ড ৰাছেল, ব্ৰিটিছ দাৰ্শনিক, গণিতজ্ঞ আৰু ন’বেল বঁটা বিজয়ী সাহিত্যিক।
* ১৯৮৮ - ত্ৰৈলোক্য নাথ গোস্বামী, অসমীয়া সাহিত্যিক সমালোচক, গল্পকাৰ, নন্দন তাত্ত্বিক, সুবক্তা আৰু শিক্ষাবিদ।
* ২০১৪ - ইনামুল হক, অসমৰ ৰসায়ন বিজ্ঞানী।

## দিৱস
* বিশ্ব জলাশয় দিৱস
* সংবিধান দিৱস (ফিলিপাইনছ)।
* জাতীয় জনসংখ্যা দিৱস (বাংলাদেশ)।

## তথ্য সংগ্ৰহ

শ্ৰেণী:ফেব্ৰুৱাৰী
শ্ৰেণী:ইংৰাজী বৰ্ষপঞ্জীৰ দিন
বৰনদী ভটিয়ায়

**বৰনদী ভটিয়ায়** () হৈছে ২০১৯ চনৰ ৩ মে' তাৰিখে মুক্তি লাভ কৰা এখন সামাজিক বিদ্ৰুপাত্মক অসমীয়া চলচ্চিত্ৰ। মাজুলীৰ পটভূমিত নিৰ্মিত ছবিখন ভাৱৰীয়া টি পজিটিভ প্ৰডাকশ্যনৰ বেনাৰত অনুপম কৌশিক বৰাৰ দ্বাৰা পৰিচালিত আৰু প্ৰযোজিত। জনপ্ৰিয় অভিনেতা কেনী বসুমতাৰীৰ লগতে এশৰো অধিক মাজুলীৰ অভিনেতা অভিনেত্ৰীয়ে এই ছবিখনত অভিনয় কৰিছে। ছবিখনৰ সংগীত পৰিচালনা কৰিছে কণ্ঠশিল্পী তৰালি শৰ্মাই। এই চলচ্চিত্ৰখনৰ মুখ্য পৰিকল্পনাকাৰী হৈছে অনুপম কৌশিক বৰা। কাহিনী আৰু চিত্ৰনাট্য অনুপম কৌশিক বৰাৰ।

## কাহিনী
কাহিনীৰ গতিশীলতা মৌকণ, লুইত, সীমান্ত, জয়, তপন আৰু ভাস্কৰৰ ওপৰত কেন্দ্ৰীভূত। মৌকণ এজনী নিৰ্ভীক তথা সাহসী ছোৱালী; কিন্তু তাই ৰহস্যজনকভাৱে গাঁওখনত হোৱা এক মৃত্যুৰ লগত সাঙোৰ খাই পৰে। সীমান্ত, জয়, তপন আৰু ভাস্কৰ বৰ্তমান যুৱপ্ৰজন্মৰ জ্বলন্ত প্ৰতীক। উচ্চ-শিক্ষা থকাৰ পিছতো কৰ্ম-সংস্থাপন পৰা আটায়েই বঞ্চিত। ইফালে লুইতে ঘৰে-ঘৰে বীমা বিক্ৰী কৰি দৈনন্দিন জীৱন অতিবাহিত কৰিছে। এই আটাইকেইটা চৰিত্ৰক কেন্দ্ৰ কৰিয়েই চিনেমাখনে গতি কৰে। আৰু শেষত প্ৰেমৰ এক অনন্য উদাহৰণেৰে চিনেমাখন শেষ হয়।

## সংগীত
*বৰনদী ভটিয়াৰ*ৰ সংগীত পৰিচালক তৰালি শৰ্মা। 

## বঁ‌টা/সন্মান
**বৰনদী ভটিয়ায়** ছবিখনে চতুৰ্থ সংখ্যক শৈলধৰ বৰুৱা চলচ্চিত্ৰ বঁ‌টা (২০১৯)ৰ শ্ৰেষ্ঠ ছবিৰ সন্মান লাভ কৰে।

## তথ্যসূত্ৰ

শ্ৰেণী:অসমীয়া চলচ্চিত্ৰ
শ্ৰেণী:২০১৯ বৰ্ষৰ অসমীয়া চলচ্চিত্ৰ
শ্ৰেণী:২০১০ দশকৰ অসমীয়া চলচ্চিত্ৰ
৮ ফেব্ৰুৱাৰী

**৮ ফেব্ৰুৱাৰী**  দিনটো গ্ৰেগৰিয়ান বৰ্ষপঞ্জী অনুসাৰে বছৰৰ ৩৯তম দিন। বছৰটো শেষ হ’বলৈ এই দিনৰ পৰা মুঠ ৩২৬টা দিন (অধিবৰ্ষত ৩২৭টা দিন) বাকী থাকে। এইদিনটোত ঘটা কেইটামান উল্লেখযোগ্য ঘটনা -
## ঘটনাৱলী
* ২০০৫ চনৰ আজিৰ দিনটোত গুগল মেপ্‌চৰ আৰম্ভণি কৰা হৈছিল। 

## জন্ম
* ১৭৯৪ - ফ্ৰেণ্ডলিব ফাৰ্ডিনাণ্ড ৰংগ, জাৰ্মান বিশ্লেষণ ৰসায়ন বিজ্ঞানী।
* ১৮২৮ - জুল ভাৰ্ন, ফ্ৰান্সৰ কবি, সাহিত্যিক আৰু চিত্ৰনাট্য লেখক। (মৃত্যু ১৯০৫)
* ১৮৯৭ - জাকিৰ হুছেইন, ভাৰতৰ ৩য় ৰাষ্ট্ৰপতি, শিক্ষাবিদ আৰু ৰাজনৈতিক নেতা। (মৃত্যু ১৯৬৯)
* ১৯২৩ - আনন্দ চন্দ্ৰ দত্ত, অসমীয়া উদ্ভিদবিদ৷
* ১৯৪১ - জগজিৎ সিং, ভাৰতীয় গায়ক-গীতিকাৰ। (মৃত্যু ২০১১)
* ১৯৪৮ - ৰঞ্জনা শৰ্মা বৰদলৈ, অসমীয়া চলচ্চিত্ৰৰ এগৰাকী অভিনেত্ৰী তথা নৃত্যাংগণা।

## মৃত্যু
* ২০১৭ – পিটাৰ মেন্সফিল্ড, ইংলেণ্ডৰ ন’বেল পুৰস্কাৰ প্ৰাপ্ত চিকিৎসক। (জন্ম ১৯৩৩)
* ২০১৯ - ভাগৱত পেটেল, মধ্যপ্ৰদেশৰ ৰাজনীতিবিদ।

## অন্যান্য
* প্ৰিছেৰেণ দিৱস (শ্লভেনিয়াৰ ৰাষ্ট্ৰীয় কবি ফ্ৰেন্স প্ৰিছেৰেশৰ মৃত্যুবাৰ্ষিকী)
* প্ৰেম-প্ৰস্তাৱ দিৱস (Propose Day)

## তথ্য সংগ্ৰহ

শ্ৰেণী:ফেব্ৰুৱাৰী
শ্ৰেণী:ইংৰাজী বৰ্ষপঞ্জীৰ দিন
বৰফৰ বাঘ

**বৰফৰ বাঘ** হৈছে এবিধ ডাঙৰ মেকুৰীৰ প্ৰজাতি যাক মধ্য আৰু দক্ষিণ এছিয়াৰ কিছু এলেকাত পোৱা যায়।

## তথ্য সংগ্ৰহ

শ্ৰেণী:বাঘ
শ্ৰেণী:স্তন্যপায়ী প্ৰাণী
শ্ৰেণী:মাংসভোজী
২ অক্টোবৰ

এইদিনটোত ঘটা কেইটামান উল্লেখযোগ্য ঘটনা হ'ল-

## ঘটনাৱলী
* ১১৮৭ - চুলতান ছালাদিনে ক্ৰূছেডাৰৰ পৰা জেৰুজালেম দখল কৰে। 
* ১৫৩৫ - জেক কাৰ্টিয়াৰে মাউণ্ট ৰয়েল (মণ্ট্ৰিয়েল, ইংঃ Montreal) আৱিষ্কাৰ কৰে। 
* ১৮৩৬ - সাগৰত ৫ বছৰ থকাৰ পিছত চাৰ্লছ ডাৰউইনে *এইচএমএছ বিগল*ত উঠি ইংলেণ্ডলৈ উভতি আহে।
* ১৯৮৬ - শিখসকলে ভাৰতৰ প্ৰধানমন্ত্ৰী ৰাজীৱ গান্ধীক হত্যাৰ চেষ্টা কৰিছিল।
* ১৯৮৮ - প্ৰাক্তন বিশ্ব হেভিৱেট বক্সিং চেম্পিয়ন লেন'ক্স লিৱিছে কানাডাক প্ৰতিনিধিত্ব কৰি চিউল অলিম্পিকত চুপাৰ-হেভিৱেটত স্বৰ্ণ পদক জয় কৰে।

## জন্ম
* ১৪৫২ - ৰিচাৰ্ড তৃতীয়, ইংলেণ্ডৰ ৰজা (১৪৮৩-৮৫), ইংলেণ্ডৰ নৰ্থম্পটনছায়াৰৰ ফোথাৰিংহাই কেচেলত জন্মগ্ৰহণ কৰিছিল। (জঃ ১৪৮৫)
* ১৮৪৭ - প'ল ভন হিণ্ডেনবাৰ্গ, প্ৰথম বিশ্বযুদ্ধৰ জাৰ্মান সেনাপতি আৰু জাৰ্মানীৰ ৰাষ্ট্ৰপতি (১৯২৫-৩৪), প্ৰুছিয়াৰ প'চেনৰ ডাচীত জন্মগ্ৰহণ কৰিছিল। (জঃ ১৯৩৪)
* ১৮৫২ - ছাৰ ৱিলিয়াম ৰামছে, স্কটিছ ৰসায়নবিদ যিয়ে নিয়ন, ক্ৰিপ্টন আৰু জেনন আৱিষ্কাৰ কৰিছিল আৰু আৰ্গন, ৰেডন, কেলচিয়াম আৰু বেৰিয়ামৰ সহ-আৱিষ্কাৰক আছিল। ১৯০৪ চনত তেওঁক ৰসায়ন বিজ্ঞানৰ নবেল বঁটা প্ৰদান কৰা হয়।
* ১৮৬৯ - মহাত্মা গান্ধী, জাতিৰ পিতা, অহিংসাৰ পূজাৰী আৰু ব্ৰিটিছ ভাৰতৰ স্বাধীনতা আন্দোলনৰ গুৰি ধৰোঁতা। 
* ১৯০৪ - লাল বাহাদুৰ শাস্ত্ৰী, ভাৰতবৰ্ষৰ দ্বিতীয় প্ৰধানমন্ত্ৰী।
* ১৯০৯ - আনন্দিৰাম দাস, অসমৰ এজন প্ৰসিদ্ধ গীতিকাৰ।
* ১৯৫১ - অনিল বৰা, ছাত্ৰ যুৱনেতা আৰু অসমৰ মাধ্যম আন্দোলনৰ ছহিদ।
* ১৯৬৩ - মাৰিয়া এঞ্জেলিটা ৰেচ্ছা, ফিলিপাইনছৰ সাংবাদিক আৰু লেখক।
* ১৯৬৬ - কৃষ্ণ কুমাৰ মেনন, কে কে মেননৰ দ্বাৰা অধিক পৰিচিত, এজন ভাৰতীয় অভিনেতা যি মুখ্যতঃ হিন্দী চলচ্চিত্ৰত কাম কৰে, আৰু লগতে গুজৰাটী, তামিল, মাৰাঠী আৰু তেলেগু চলচ্চিত্ৰতো কাম কৰে।
* ১৯৯৭ - লাভলীনা বৰগোহাঁই বা লাভলীনা বৰগোহাঞি, এগৰাকী ভাৰতীয় ৱেল্টাৰৱেইট শ্ৰেণীৰ বক্সাৰ। অলিম্পিকত পদক লাভ কৰা অসমৰ প্ৰথমগৰাকী ব্যক্তি।
* ২০১১ - লিচিপ্ৰিয়া কাংগুজাম, ভাৰতৰ শিশু পৰিৱেশ কৰ্মী।

## মৃত্যু
* ১৮৫৩ - ফ্ৰেন্সফৰ আৰাগ' (ফৰাছী: François Arago), ফৰাচী পদাৰ্থবিজ্ঞানী আৰু জ্যোতিৰ্বিজ্ঞানী, সূৰ্যৰ ক্ৰমমণ্ডল (chromosphere) আৱিষ্কাৰ কৰিছিল (নিম্ন বায়ুমণ্ডল, মুখ্যতঃ হাইড্ৰজেন গেছৰ দ্বাৰা গঠিত) আৰু গ্ৰহবোৰৰ ব্যাসৰ সঠিক অনুমান কৰিছিল।(জন্ম: ২৬ ফেব্ৰুৱাৰী ১৭৮৬)
* ১৯০৬ - ৰাজা ৰবি বৰ্মা, বিখ্যাত ভাৰতীয় চিত্ৰশিল্পী আছিল। (জন্ম: ২৯ এপ্ৰিল, ১৮৪৮)
* ১৯৫৩ - জ'ন মাৰ্টিন, আমেৰিকান চিত্ৰশিল্পী।
* ১৯৬৬ - ৰিচাৰ্ড এডৱিন শ্ব'প, আমেৰিকান ভাইৰ'ল'জিষ্ট, যি ৰকফেলাৰ ইনষ্টিটিউটত তেওঁৰ পৰামৰ্শদাতা পল এ লুইছৰ সৈতে একেলগে ১৯৩১ চনত গাহৰিৰ ক্ষেত্ৰত *ইনফ্লুৱেঞ্জা ভাইৰাছ - A* চিনাক্ত কৰে। (জন্ম: ডিচেম্বৰ ২৫, ১৯০১)
* ১৯৭৫ - কে কামৰাজ, তেখেত তামিলনাডুৰ মুখ্যমন্ত্ৰী আৰু সাংসদ আছিল।

## দিৱস
* আজি গান্ধী জয়ন্তী (ভাৰত)। 
* আজি আন্তৰ্জাতিক অহিংসা দিৱস।

## বাহ্যিক সংযোগ

* বিবিচি: এই দিনত ঘটা কেইটামান উল্লেখযোগ্য ঘটনা 
* 
* এই দিনত কানাডাত ঘটা কেইটামান উল্লেখযোগ্য ঘটনা 

শ্ৰেণী:অক্টোবৰ
শ্ৰেণী:ইংৰাজী বৰ্ষপঞ্জীৰ দিন

## তথ্য সূত্ৰ
৯ ফেব্ৰুৱাৰী

**৯ ফেব্ৰুৱাৰী**  দিনটো গ্ৰেগৰিয়ান বৰ্ষপঞ্জী অনুসাৰে বছৰৰ ৪০তম দিন। বছৰটো শেষ হ’বলৈ এই দিনৰ পৰা মুঠ ৩২৫টা দিন (অধিবৰ্ষত ৩২৬টা দিন) বাকী থাকে। এইদিনটোত ঘটা কেইটামান উল্লেখযোগ্য ঘটনা -
## ঘটনাৱলী
*১৯০০ – ডেভিছ কাপ প্ৰতিযোগিতাৰ আৰম্ভণি। 
*১৯৭১ – *এপ'ল' অভিযান*: চন্দ্ৰপৃষ্ঠত তৃতীয়বাৰ অৱতৰণৰ পিছত *এপ'ল' ১৪* পৃথিৱীলৈ ঘূৰি আহে। 
*১৯৮৬ – সৌৰ জগতৰ অন্তঃভাগত *হেলিৰ ধুমকেতু* দেখা পোৱা গৈছিল। 
*১৯৯৬ - ৰাসায়নিক মৌল ক'পাৰনিচিয়াম (Cn)ৰ আৱিষ্কাৰ।
* ২০২৫ – ছত্তীসগঢ়ৰ বিজাপুৰ জিলাত সেনা আৰু নক্সালবাদীৰ মাজত সংঘৰ্ষত ৩১ গৰাকী নক্সালবাদী আৰু ২ গৰাকী সেনা নিহত হয়।

## জন্ম
* ১৯০৭ - বিনোদিনী ৰমনভাই নীলকণ্ঠ, গুজৰাটী লেখিকা, অনুবাদিকা আৰু অধ্যাপিকা।
* ১৯৩০ - কেশৱানন্দ দেৱগোস্বামী, অসমীয়া গৱেষক, সংগীতজ্ঞ আৰু সাহিত্যক।
* ১৯৪০ - জে. এম. কয়েৎজে, দক্ষিণ আফ্ৰিকাৰ ঔপন্যাসিক, নিবন্ধকাৰ, সাহিত্য সমালোচক।
* ১৯৪৫ - য়শ্বিনৰী অহচুমি, জাপানী কোষ জীৱবিজ্ঞানী আৰু অট'ফেগী বিশেষজ্ঞ।
* ১৯৫৮ - অমৃতা সিং, ভাৰতীয় অভিনেত্ৰী।
* ১৯৬৯ - জিমি স্মিথ, আমেৰিকান ফুটবল খেলুৱৈ।

## মৃত্যু
* ১৯৮১ - এম. চি. ছাগ্লা, ভাৰতৰ প্ৰাক্তন মন্ত্ৰী। (জন্ম ১৯০০)
* ১৯৮৪ - বালাসৰস্বতী, ভাৰতীয় শাস্ত্ৰীয় নৃত্যশিল্পী।
* ২০১২ - অ'. পি. দত্ত, ভাৰতীয় চলচ্চিত্ৰ পৰিচালক, প্ৰযোজক আৰু চিত্ৰনাট্য লিখক। (জন্ন ১৯২২)
* ২০২২ - অপূৰ্ব বেজবৰুৱা, অসমীয়া কণ্ঠশিল্পী, কবি, গীতিকাৰ, সুৰকাৰ আৰু সংগীত পৰিচালক।

## দিৱস
* ছেণ্ট মাৰোণ দিৱস (লেবানন)।

## তথ্য সংগ্ৰহ

শ্ৰেণী:ফেব্ৰুৱাৰী
শ্ৰেণী:ইংৰাজী বৰ্ষপঞ্জীৰ দিন
১০ ফেব্ৰুৱাৰী

**১০ ফেব্ৰুৱাৰী**  দিনটো গ্ৰেগৰিয়ান বৰ্ষপঞ্জী অনুসাৰে বছৰৰ ৪১তম দিন। বছৰটো শেষ হ’বলৈ এই দিনৰ পৰা মুঠ ৩২৪টা দিন (অধিবৰ্ষত ৩২৫ দিন) বাকী থাকে। 
## উল্লেখযোগ্য ঘটন
*১২৫৮ – মোগলসকলে বাগদাদ আক্ৰমণ কৰে আৰু আবাছিড খালিফাত ধ্বংস কৰে। 
*২০১৩ – কুম্ভ মেলাৰ সময়ত ভাৰতৰ এলাহবাদত সংঘটিত এক হত্যাকাণ্ডত ৩৬জন লোক নিহত আৰু ৩৯জন লোক আহত হয় ।

## মৃত্যু
* ২০০১ - নিৰোদ চৌধুৰী, অসমীয়া সাহিত্যিক আৰু সাংবাদিক।
* ২০১৬ - ফাটিমা সূৰযা বাজিয়া, ভাৰতীয়-পাকিস্তানী সাহিত্যিক তথ্য নাট্যকাৰ

## দিৱস
* বিশ্ব মাহ দিৱস

## তথ্য সংগ্ৰহ

শ্ৰেণী:ফেব্ৰুৱাৰী
শ্ৰেণী:ইংৰাজী বৰ্ষপঞ্জীৰ দিন
১৪ নৱেম্বৰ

এইদিনটোত ঘটা কেইটামান উল্লেখযোগ্য ঘটনা-

## ঘটনাৱলী
* ১৯৬৯ - **এপলো-১২** মহকাশযানখন চন্দ্ৰ অভিমুখে উৎক্ষেপণ কৰা হয়।
* ২০০২ - পৰমানন্দ বৰবায়ন আৰু সীমা বিশ্বাসৰ নাম সংগীত নাটক একাডেমী বঁটাৰ বাবে ঘোষণা কৰা হয়।

## জন্ম
* ১৮৮৯ - জৱাহৰলাল নেহৰু, ভাৰতৰ প্ৰথম প্ৰধান মন্ত্ৰী। ১৯৫৭ চনত তেওঁৰ জন্ম দিনটোক **ৰাষ্ট্ৰীয় শিশু দিৱস** হিচাপে পালন কৰিবলৈ ঘোষণা কৰা হয়। 
* ১৮৯১ - ছাৰ ফ্ৰেডৰিক গ্ৰাণ্ট বেণ্টিং, ইনছুলিনৰ আৱিষ্কাৰক কানাডাৰ বিজ্ঞানী ৰ জন্ম হয়। তেওঁ ১৯২১ চনত ইনছুলিন আৱিষ্কাৰ কৰে আৰু এই আৱিষ্কাৰৰ বাবে ১৯২৩ চনত চিকিৎসা বিজ্ঞানৰ নোবেল বঁটা লাভ কৰে।
* ১৯২৪ - ৰোহিনী ভাটে, ভাৰতৰ অভিজ্ঞ কথক নৃত্যশিল্পী।
* ১৯৪১ - মামণি ৰয়ছম গোস্বামী, অসমীয়া সাহিত্যিক। ৰামায়ণী সাহিত্যৰ গৱেষক হিচাপে **মাধৱ কন্দলী**ৰ **ৰামায়ণ**ৰ গৱেষণাত ডক্টৰেট ডিগ্ৰী লাভ কৰা ড॰ গোস্বামীয়ে দিল্লী বিশ্ববিদ্যালয়ৰ আধুনিক ভাৰতীয় ভাষা বিভাগৰ অধ্যাপিকা স্বৰূপে অৱসৰ গ্ৰহণ কৰিছিল। তেখেতৰ প্ৰকৃত নাম আছিল **ইন্দিৰা গোস্বামী**
*

## মৃত্যু
* ১৭১৬ - গটফ্ৰিড উইলহেম লিবনিৎজ, জাৰ্মানীৰ গণিতজ্ঞ। তেওঁ **কলন গণিত** বা **কেলকুলাছ**ৰ উদ্ভাৱক আছিল।
* ১৮৩৩ - গৰ্গ উইলহেম হেগেল, জাৰ্মান দাৰ্শনিক।
* ২০১৫ - কে. এছ. গোপালাকৃষ্ণন, ভাৰতীয় চলচ্চিত্ৰ পৰিচালক।

## দিৱস
* শিশু দিৱস (ভাৰত)

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
----
প্ৰদাহ

**প্ৰদাহ** বা **Inflammation** (লেটিন **'ৰ পৰা) ক্ষতিকৰ উদ্দীপক যেনে জীৱাণু, ধ্বংসগ্ৰস্ত কোষ, বা কোনো উত্তাপকৰ (irritant) ফলত শৰীৰৰ কোষত হোৱা এক জটিল জৈৱিক প্ৰত্যুত্তৰৰ অংশ। প্ৰতিৰক্ষা কোষ, ৰক্ত নলীকা আৰু আণৱিক দ্ৰব্যক সামৰি হোৱাই এক সুৰক্ষাজনিত প্ৰক্ৰিয়া। প্ৰদাহৰ কাম হৈছে কোষৰ আঘাতৰ প্ৰাথমিক কাৰক আঁতৰোৱা, মৃত কোষ আৰু ক্ষতিগ্ৰস্ত কলা চাফা কৰা, আৰু কলাৰ মেৰামতি আৰম্ভ কৰা। 

প্ৰদাহৰ দ্ৰুপদী চিহ্নসমূহ হ'ল বিষ, তাপ, ৰঙা পৰা, ফুলা আৰু অকামিলা হোৱা। প্ৰদাহ এক সামগ্ৰিক সঁহাৰি। সেইবাবে ইয়াক [[সহজাত প্ৰতিৰক্ষা প্ৰণালী|সহজাত প্ৰতিৰক্ষা]]ৰ অংশ বুলি ধৰা হয়। ইয়াৰ বিপৰীতে [[লব্ধ প্ৰতিৰক্ষা প্ৰণালী|লব্ধ প্ৰতিৰক্ষা]] প্ৰতিটো বীজাণুৰ বাবে নিৰ্দিষ্ট। প্ৰদাহ কমকৈ হ'লে ক্ষতিকৰ উদ্দীপক (যেনে বেক্টেৰিয়া)ৰ পৰা কলাৰ অধিক ক্ষতি হ'ব পাৰে আৰু জীৱৰ প্ৰাণলৈ টনাটনি হ'ব পাৰে। ইয়াৰ বিপৰীতে দীৰ্ঘম্যাদী প্ৰদাহৰ ফলত hay fever, periodontitis, এথেৰ'স্লেৰ'চিছ, ৰিউমেটইড আৰ্থ্ৰাটিছ আৰু আনকি কৰ্কট ৰোগ (যেনে- পিত্তকোষৰ কৰ্কট) পৰ্যন্ত হ'ব পাৰে। সেইবাবে শৰীৰে প্ৰদাহৰ পৰিমাণ নিয়ন্ত্ৰণ কৰি ৰাখে।

প্ৰদাহক ''হ্ৰস্বম্যাদী'' (acute) বা ''দীঘম্যাদী'' (chronic) বুলি ভগাব পাৰি। ''হ্ৰস্বম্যাদী প্ৰদাহ'' শৰীৰে ক্ষতিকৰ উদ্দীপকৰ উত্তৰত কৰা প্ৰাথমিক প্ৰক্ৰিয়া। ইয়াত তেজৰ পৰা ক্ষতিগ্ৰস্ত কলালৈ প্লাজমা আৰু শ্বেত ৰক্ত কণিকাৰ (বিশেষকৈ গ্ৰেনুল'চাইটসমূহ) সঞ্চালন হয়। [[ৰক্ত পৰিবহণ তন্ত্ৰ]], [[প্ৰতিৰক্ষা তন্ত্ৰ]] আৰু ক্ষতিগ্ৰস্ত কলাৰ বিভিন্ন কোষ আদিক সামৰি কেইবাটাও জৈৱৰাসায়নিক প্ৰক্ৰিয়াৰ সন্মিলনত প্ৰদাহ পূৰঠ হয়। প্ৰদাহ দীঘলীয়া হ'লে ইয়াক ''দীৰ্ঘম্যাদী প্ৰদাহ'' বোলে, যাৰ ফলত লাহে লাহে প্ৰদাহৰ স্থানলৈ মন'নিউক্লিয়েৰ কোষৰ আগমণ হয় আৰু কলাত একাধাৰে ক্ষতি আৰু আৰোগ্যৰ প্ৰকিৰ্য়া চলি থাকে।

প্ৰদাহ আৰু [[সংক্ৰমণ]] একে নহয়। সংক্ৰমণ হ'লে জীৱাণুৰ আৰু শৰীৰৰ প্ৰতিৰক্ষা প্ৰণালীৰ যুঁজ হয়। গতিকে জীৱাণুৰ আগমণত প্ৰদাহৰ ৰূপত দেখা যোৱা সঁহাৰি বুজাবলৈ সংক্ৰমণ শব্দটো ব্যৱহাৰ কৰা হয়। আনহাতে প্ৰদাহ শব্দটোৱে কাৰণ নিৰ্বিশেষে শৰীৰৰ প্ৰতিৰক্ষা-সংবহন প্ৰণালীৰ সঁহাৰিক বুজায়। কিন্তু দুয়োটা শব্দৰে সলনা-সলনিকৈ উপযোগৰ ফলত **'ৰে শেষ হোৱা শব্দ (যিয়ে প্ৰদাহ বুজায়) মাজে মাজে সংক্ৰমণ বুজাবলৈও ব্যৱহাৰ হয়। যেনে- *ইউৰেথ্ৰাইটিছ (urethritis)*ৰ অৰ্থ কেৱল "প্ৰস্ৰাৱৰ নলীৰ প্ৰদাহ", কিন্তু চিকিৎসা কৰ্মীসকলে ইউৰেথ্ৰাইটিছক প্ৰস্ৰাৱৰ নলীৰ সংক্ৰমণ বুলিয়েই আলোচনা কৰে কাৰণ ইউৰেথ্ৰাইটিছৰ সাধাৰণ কাৰণ হৈছে নলীডালৰ জীৱাণুৰ আক্ৰমণ।

বহু ৰোগত প্ৰদাহৰ লগত জীৱাণুৰ সংক্ৰমণ নহয়- যেনে, এথেৰ'স্লেৰ'চিছ, টাইপ III হাইপাৰছেন্‌ছিটিভিটী, ট্ৰমা, ইস্কেমিয়া আদি। আকৌ কিছুমান ৰোগত জীৱাণুৰ সংক্ৰমণৰ দ্ৰুপদী প্ৰদাহ প্ৰক্ৰিয়া দেখা নাযায়। যেনে- পাৰাচাইট'চিছ, ইয়'চিন'ফিলিয়া।

## তথ্যসূত্ৰ

শ্ৰেণী:চিকিৎসা বিজ্ঞান
পুষ্পলতা দাস

**পুষ্পলতা দাস** (১৯১৫–২০০৩) এগৰাকী ভাৰতীয় স্বাধীনতা সংগ্ৰামী, গান্ধীবাদী, সমাজ সংস্কাৰক আৰু ৰাজনৈতিক নেত্ৰী। তেওঁ ১৯৫১ চনৰ পৰা ১৯৬১ চনলৈ ৰাজ্য সভাৰ সাংসদ আছিল। তেওঁ অসম বিধানসভাৰ প্ৰাক্তন বিধায়িকা আৰু ভাৰতীয় জাতীয় কংগ্ৰেছৰ কাৰ্যকৰী সমিতিৰ সদস্যা আছিল। তেওঁ অসমৰ শাখাৰ *কৌস্তুৰবা গান্ধী ৰাষ্ট্ৰীয় স্মৃতি ন্যাস* আৰু *খাদী আৰু গ্ৰামীণ উদ্যোগ পৰিষদ*ৰ অধ্যক্ষা আছিল। তেওঁ আগবঢ়োৱা অৱদানৰ স্বীকৃতি স্বৰূপে ১৯৯৯ চনত ভাৰত চৰকাৰে তেওঁক ভাৰতৰ তৃতীয় সৰ্বোচ্চ অসামৰিক সন্মান পদ্মভূষণ প্ৰদান কৰে।

## প্ৰাৰম্ভিক জীৱন
১৯১৫ চনৰ ২৭ মাৰ্চ তাৰিখে উত্তৰ লখিমপুৰ (বৰ্তমান লখিমপুৰ) জিলাত পুষ্পলতা দাসৰ জন্ম হৈছিল। তেওঁৰ পিতৃ ৰামেশ্বৰ শইকীয়া আৰু মাতৃ স্বৰ্ণলতা। গুৱাহাটীৰ পানবজাৰ বালিকা হাইস্কুলত তেওঁ শিক্ষা আৰম্ভ কৰে। ছাত্ৰ অৱস্থাৰ পৰায়ে তেওঁ ছাত্ৰ ৰাজনীতিৰ লগত জড়িত হৈ পৰিছিল। সেই সময়ত তেওঁ *মুক্তি সংঘ* নামৰ অনুষ্ঠান এটাৰ সম্পাদিকা আছিল। ১৯৩১ চনত ব্ৰিটিছ চৰকাৰে ছহিদ ভগৎ সিঙক ফাঁচী দিয়াৰ বাবে প্ৰতিবাদ কৰাৰ দোষত তেওঁক বিদ্যালয়ৰ পৰা অব্যাহতি দিয়া হয়। কিন্তু তেওঁ পঢ়া-শুনা তাতেই সমাপ্ত নকৰি ঘৰুৱাভাৱে মেট্ৰিক পৰীক্ষা দি ১৯৩৪ চনত উত্তীৰ্ণ হয়। তাৰ পাছত তেওঁ বেনাৰছ হিন্দু বিশ্ববিদ্যালয়ত ইণ্টাৰমিডিয়েট পঢ়িবলৈ যায়। পৰৱৰ্তী সময়ত তেওঁ অন্ধ্ৰ বিশ্ববিদ্যালয়ৰ পৰা স্নাতক আৰু পিছলৈ ১৯৩৮ চনত স্নাতকোত্তৰ ডিগ্ৰী লাভ কৰে। স্নাতকোত্তৰ ডিগ্ৰী লাভৰ পাছত গুৱাহাটীৰ আৰ্ল ল' কলেজত তেওঁ আইনৰ শিক্ষা গ্ৰহণ কৰে। সেই সময়ত তেওঁ কলেজৰ ছাত্ৰ একতা সভাৰ সাধাৰণ সম্পাদিকা আছিল। সেই সময়তে গান্ধীজীয়ে ব্যক্তিগত সত্যাগ্ৰহ প্ৰৱৰ্তন কৰে আৰু তাৰ পিছতে ভাৰত ত্যাগ আন্দোলন আৰম্ভ হয়। তেওঁ এই আন্দোলনত সক্ৰিয় ভাবে অংশ গ্ৰহণ কৰে। 

## তথ্য উৎস

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:অসমৰ সমাজকৰ্মী
শ্ৰেণী:অসমৰ স্বাধীনতা সংগ্ৰামী‎
শ্ৰেণী:অসমৰ ৰাজনীতিক
শ্ৰেণী:পদ্মভূষণ বঁটা বিজয়ী
চীনা নৱবৰ্ষ

**চীনা নৱবৰ্ষ**, হৈছে আধুনিক চীনত **বসন্ত উৎসৱ**, বা চমুকৈ **চান্দ্ৰ নৱবৰ্ষ** বুলি জনাজাত আৰু বহুলভাবে উদযাপিত পৰম্পৰাগত চান্দ্ৰ-সৌৰ চীনা বৰ্ষপঞ্জীৰ এটি অতি গুৰুত্বপূৰ্ণ উৎসৱ। পৰম্পৰাগত ভাৱে প্ৰথমদিনাৰ সন্ধিয়াৰ লেম্প জ্বলোৱা উৎসৱৰ পৰা আৰম্ভ কৰি প্ৰথম মাহৰ ১৫ তাৰিখলৈকে এই উৎসৱ পালন কৰা হয়। নতুন বছৰৰ প্ৰথম তাৰিখ ২১ জানুৱাৰীৰ পৰা ২০ জানুৱাৰীৰ ভিতৰৰ প্ৰথম চন্দ্ৰ ওলোৱাৰ দিনৰ পৰা ধৰা হয়।

## তথ্য সংগ্ৰহ

শ্ৰেণী:উৎসৱ
শ্ৰেণী:বৰ্ষপঞ্জী
ডলী (ভেড়া)

**ডলী**  (৫ জুলাই ১৯৯৬ – ১৪ ফেব্ৰুৱাৰী ২০০৩) হৈছে এজনী মাইকী পোহনীয়া ভেড়া আৰু ই হৈছে নিউক্লিয়াৰ পৰিবৰ্তন পদ্ধতিৰে এটা প্ৰাপ্তবয়স্ক ছ'মাটিক কোষৰ পৰা ক্ল’নিং কৰি জন্ম দিয়া প্ৰথম স্তন্যপায়ী প্ৰাণী। 
## উৎপত্তি
স্কটলেণ্ডৰ ইডেনবাৰ্গ বিশ্ববিদ্যালয়ৰ আৰু ইডেনবাৰ্গৰ জৈৱ-প্ৰযুক্তিবিদ্যা কোম্পানী পি.পি.এল. থেৰাপেটিক্‌ছৰ অন্তৰ্গত ৰ'জলিন ইন্সটিটিউটত কেইথ কেম্পবেল, ইয়ান উইলমাট আৰু সহকৰ্মীসকলে ডলীৰ ক্লন কৰিছিল। ডলীৰ ক্লনিংৰ খৰচ পি.পি.এল. থেৰাপেটিক্‌ছ আৰু কৃষি মন্ত্ৰালয়ে যোগান ধৰিছিল। ১৯৯৬ চনৰ ৫ জুলাইত ডলীৰ জন্ম হৈছিল আৰু তাইৰ সপ্তম জন্ম দিনলৈ পাঁচ মাহ আগতে হাঁও-ফাঁওৰ ৰোগৰ ফলত তাইৰ মৃত্যু হৈছিল। বি.বি.চি নিউজ আৰু *[[ছাইণ্টিফিক আমেৰিকান]]*কে ধৰি বিভিন্ন উৎসৰ মতে ডলী হৈছে "পৃথিৱীৰ আটাইতকৈ বিখ্যাত ভেড়া"।

ডলীৰ ক্লনিংৰ বাবে দাতা কোষ হিচাপে ব্যৱহাৰ কৰা কোষ এক স্তন্য গ্ৰন্থিৰ পৰা লোৱা হৈছিল, আৰু এটা স্বাস্থ্যৱান ক্লনৰ উৎপাদনে প্ৰমাণ কৰিছিল যে দেহৰ কিছুমান নিৰ্দিষ্ট অংশৰ কোষে এক পূৰ্ণাংগ জীৱৰ পুনৰনিৰ্মাণ কৰিব পাৰে। 
## মৃত্যু
২০০৩ চনৰ ১৪ ফেব্ৰুৱাৰীত, ক্ৰমাগতভাৱে বৃদ্ধি হোৱা হাঁও-ফাঁওৰ ৰোগ আৰু বিভিন্ন ধৰণৰ হাড়ৰ ৰোগৰ বাবে ডলীক ইচ্ছামৃত্যু প্ৰদান কৰা হয়। সাধাৰণতে এটা ফিন ডৰছেট প্ৰায় ১১-১২ বছৰ জীয়াই থাকে, কিন্তু ডলী ৬.৫ বছৰহে জীয়াই থাকিল। মৰণোত্তৰ পৰীক্ষাত তাই অ'ভাইন পালমনেৰি এডেন'কাৰচিনমা (জাগছেইক্টে বুলিও জনাজাত) নামৰ এক প্ৰকাৰৰ হাঁও-ফাঁওৰ কৰ্কট ৰোগত আক্ৰান্ত হোৱা বুলি গম পোৱা গৈছিল, ই হৈছে ভেড়াৰ এটা সাধাৰণ ৰোগ আৰু ই জে.এছ.আৰ.ভি. নামৰ এক ৰেট্ৰ'ভাইৰাছৰ বাবে হয়। ৰ'জলিনৰ বিজ্ঞানীসকলৰ মতে এই ৰোগৰ সৈতে ক্লনিংৰ কোনো সম্পৰ্ক নাই কাৰণ এনে প্ৰজাতিৰ অন্য ভেড়াও এই ৰোগত আক্ৰান্ত হৈ মৃত্যু মুখত পৰে। ঘৰৰ ভিতৰত ৰখা ভেড়াৰ বাবে এনে ৰোগ অতি মাৰাত্মৰ আৰু সুৰক্ষাৰ খাতিৰত ডলীক ঘৰৰ ভিতৰতেই ৰখা হৈছিল। 

কিছুলোকে ডলীৰ মৃত্যুৰ কাৰণ এইবুলি অনুমান কৰিছিল যে, ডলীক এজনী ছবছৰীয়া ভেড়াৰ পৰা ক্লনিং কৰা হৈছিল বাবে তাই জন্মতেই ছবছৰীয়া হৈ জন্মিছিল। এই ধাৰণাৰ এটা মূল ভিত্তিয়ে দেখুৱাইছিল যে ডলীৰ টেল'মিয়েৰবোৰ চুটি আছিল, যাৰ ফলত ডলীৰ বয়স বাঢ়িছিল। ৰ'জলিন ইন্সটিটিউটৰ তৰফৰ পৰা স্পষ্ট কৰি দিয়া হৈছিল যে, ডলীৰ স্বাস্থ্য পৰীক্ষা কৰি তাইৰ দেহত এনেকৈ আগতীয়া বয়স বৃদ্ধি হ’ব পৰা কোনো ধৰণৰ বিসংগতি পোৱা হোৱা নাছিল।

২০১৬ চনত বিজ্ঞানীসকলে ১৩টা ক্লন ভেড়াত কোনো বিসংগতি নাই বুলি প্ৰকাশ কৰে, ইয়াৰে চাৰিটাৰ ক্লনিং ডলীৰ ক্ষেত্ৰত ব্যৱহাৰ কৰা কোষৰ দৰে একে কোষৰ পৰা কৰা হৈছিল।

## তথ্য সংগ্ৰহ

শ্ৰেণী:বিখ্যাত জীৱ-জন্তু
শ্ৰেণী:ক্ল’নিং
১৫ ফেব্ৰুৱাৰী

**১৫ ফেব্ৰুৱাৰী**  দিনটো গ্ৰেগৰিয়ান বৰ্ষপঞ্জী অনুসাৰে বছৰৰ ৪৬তম দিন। বছৰটো শেষ হ’বলৈ এই দিনৰ পৰা মুঠ ৩১৯টা দিন (অধিবৰ্ষত ৩২০ দিন) বাকী থাকে। 
## উল্লেখযোগ্য ঘটনা
* ১৮৭৯ - আমেৰিকা যুক্তৰাষ্ট্ৰৰ উচ্চতম ন্যায়ালয়ত মহিলা আইনজীৱিসকলে প্ৰথম প্ৰৱেশৰ অনুমতি লাভ কৰে। 
* ১৯০৩ - মৰিছ মিচটমে নিজৰ দোকানত নিজৰ হাতৰে টেডি বিয়েৰ পুতলা নিৰ্মাণ কৰে আৰু কম সময়ৰ ভিতৰতে পৃথিৱীজুৰি অতি জনপ্ৰিয় হৈ উঠে।
* ২০২৫ – প্ৰয়াগৰাজলৈ গৈ থকা এটি এছ.ইউ.ভি. বাহনে এখন বাছৰ সৈতে সংঘৰ্ষত ১০ গৰাকী তীৰ্থযাত্ৰী নিহত হয়।

## জন্ম
* ১৯১৫ - কজ্জনবাঈ, ভাৰতীয় কণ্ঠশিল্পী আৰু অভিনেত্ৰী।
* ১৫৬৪ - গেলিলিঅ’ গেলিলি, ইটালীৰ পদাৰ্থবিদ, গণিতজ্ঞ, জ্যোতিৰ্বিদ আৰু দাৰ্শনিক।

## মৃত্যু
* ১৮৬৯ - মিৰ্জা গালিব, ভাৰতীয় কবি।
* ১৯৪৮ - সুভদ্ৰা কুমাৰী চৌহান, হিন্দী সাহিত্যৰ ভাৰতীয় কবি।
* ১৯৮৮ - ৰিচাৰ্ড ফাইনমেন, আমেৰিকান তাত্ত্বিক পদাৰ্থবিজ্ঞানী।
* ২০০৮ - মনোৰমা, ভাৰতীয় অভিনেত্ৰী।
* ২০২২ - সন্ধ্যা মুখাৰ্জী, ভাৰতীয় কণ্ঠশিল্পী।

## দিৱস
* মুক্তি দিৱস (আফগানিস্তান)।
* কানাডাৰ পতাকা দিৱস (কানাডা)।

## তথ্য সংগ্ৰহ

শ্ৰেণী:ফেব্ৰুৱাৰী
শ্ৰেণী:ইংৰাজী বৰ্ষপঞ্জীৰ দিন
১৪ ফেব্ৰুৱাৰী

**১৪ ফেব্ৰুৱাৰী**  দিনটো গ্ৰেগৰিয়ান বৰ্ষপঞ্জী অনুসাৰে বছৰৰ ৪৫তম দিন। বছৰটো শেষ হ’বলৈ এই দিনৰ পৰা মুঠ ৩২০টা দিন (অধিবৰ্ষত ৩২১ দিন) বাকী থাকে। 
## উল্লেখযোগ্য ঘটনা
*১৫৫৬ – আকবৰৰ ৰাজ অভিষেক কৰা হয়।
*১৮৮১ - ভাৰতবৰ্ষৰ প্ৰথম হোমিওপেথিক মেডিকেল কলেজ কলকাতাত স্থাপন কৰা হৈছিল। 
*১৮৯৯ - আমেৰিকাত প্ৰথম ভোটিং মেচিনৰ ব্যৱহাৰ কৰা হয়। 
*১৯২৯ - বেক্টেৰিয়াবিদ ছাৰ আলেকজেণ্ডাৰ ফ্লেমিঙে আধুনিক চিকিৎসা বিজ্ঞানৰ অন্যতম গুৰুত্বপূৰ্ণ আবিষ্কাৰ বেক্টেৰিয়া নিমূৰ্লকাৰী যুগান্তকাৰী এণ্টিবায়োটিক পেনিচিলিন আবিষ্কাৰ কৰে। আলেকজেণ্ডাৰ ফ্লেমিঙৰ জন্ম হৈছিল ১৮৮১ চনৰ ৬ আগষ্টত। ১৯৫৫ চনৰ ১১ মাৰ্চত মৃত্যু। তেওঁক ১৯৪৫ চনত নোবেল বঁটা প্ৰদান কৰা হয়।
*১৯৪৬ - যুক্তৰাজ্যৰ কেন্দ্ৰীয় বেংক, বেংক অফ ইংলেণ্ডৰ ৰাষ্ট্ৰীয়কৰণ কৰা হয়। চুইডেনৰ স্ভেৰিজেচ ৰিস্কবেংকৰ পিছত এইটোৱেই বিশ্বৰ দ্বিতীয় প্ৰাচীন কেন্দ্ৰীয় বেংক আৰু বিশ্বৰ ৮ম প্ৰাচীন বেংক।  
*১৯৯০ – ভয়েজাৰ ১ মহাকাশযানে প্ৰথম পৃথিৱীৰ আলোকচিত্ৰ তোলে, যি পেল ব্লু ডট (Pale Blue Dot) নামেৰে প্ৰসিদ্ধ হয়।
*২০০৩ - পৃথিৱীৰ প্ৰথম ক্লোনিং ভেড়া ডলীক মাৰি পেলোৱা হয়। নানা ৰোগে আক্ৰমণ কৰাৰ বাবে বিজ্ঞানীসকলে ডলীক মাৰি পেলাবলৈ বাধ্য হয়। ১৯৯৬ চনৰ ৫ জুলাইত স্কটলেণ্ডৰ ৰোজালিন ইনষ্টিটিউটত ডলীৰ জন্ম হৈছিল। ডলীৰ জন্মৰ কথা লুকুৱাই ৰখা হৈছিল যদিও ১৯৯৭ চনৰ ২২ ফেব্ৰুৱাৰীত এই কথা ৰাজহুৱা ভাৱে প্ৰকাশ কৰা হয়।  
*২০০৫ - ভিডিঅ' বিতৰণৰ ৱেবছাইট ইউটিউব আৰম্ভ কৰা হৈছিল।
*২০১৯ - পুলৱামাত হোৱা সন্ত্ৰাসবাদী আক্ৰমণত ৪০ জন ভাৰতীয় কেন্দ্ৰীয় সংৰক্ষিত আৰক্ষী বাহিনীৰ কৰ্মী নিহত হৈছিল।
* ২০২৫ – জম্মু আৰু কাশ্মীৰত আৰক্ষীয়ে জামাত-ই-ইছলামি সংগঠনৰ সৈতে সম্পৰ্কিত ৬৬৮খন কিতাপ জব্দ কৰে।

## জন্ম
* ১৪৮৩ - বাবৰ, মোগল সম্ৰাট। (মৃত্যু: ২৬ ডিচেম্বৰ ১৫৩০)
* ১৯৩৩ - মধুবালা, ভাৰতীয় অভিনেত্ৰী। (মৃত্যু: ২৩ ফেব্ৰুৱাৰী ১৯৬৯)
* ১৯৫২ - সুষমা স্বৰাজ, ভাৰতীয় জনতা পাৰ্টীৰ এগৰাকী নেত্ৰী, প্ৰাক্তন বৈদেশিক মন্ত্ৰী।
* ১৯৬৭ - মনজ্যোৎস্না মহন্ত গোস্বামী, অসমৰ কণ্ঠশিল্পী, সংগীত পৰিচালক, অধ্যাপক।
* ১৯৮২ - গায়ত্ৰী মহন্ত, অসমীয়া চলচ্চিত্ৰ অভিনেত্ৰী।

## মৃত্যু
* ১৭৭৯ - জেমছ কুক, ব্ৰিটিছ অভিযানকাৰী, নাৱিক, নক্সাকাৰ তথা ৰাজকীয় নৌ বাহিনী অধিনায়ক।
* ১৯৮০ - ৰুদ্ৰ বৰুৱা, অসমীয়া গীতিকাৰ, সুৰকাৰ, কণ্ঠশিল্পী, সংগীত পৰিচালক তথা অভিনেতা।  *লুইত কোঁৱৰ* নামেৰে পৰিচিত। 'হয়েৰা জেতুকী বাই', 'পকা ধানৰ মাজে মাজে' আদি তেখেতৰ উল্লেখযোগ্য গীত। তেখেতে 'বনকোঁৱৰ' আনন্দিৰাম দাসৰ 'বনগীত'সমূহৰ উন্নতি সাধন কৰিছিল । (জন্ম: ২৬ নৱেম্বৰ, ১৯২৬)

## দিৱস
* ভেলেণ্টাইন ডে (প্ৰেমৰ দিৱস)। 
* পিতৃ-মাতৃ পূজন দিৱস (ভাৰতবৰ্ষ)।

## তথ্য সংগ্ৰহ

শ্ৰেণী:ফেব্ৰুৱাৰী
শ্ৰেণী:ইংৰাজী বৰ্ষপঞ্জীৰ দিন
১৩ ফেব্ৰুৱাৰী

**১৩ ফেব্ৰুৱাৰী**  দিনটো গ্ৰেগৰিয়ান বৰ্ষপঞ্জী অনুসাৰে বছৰৰ ৪৪তম দিন। বছৰটো শেষ হ’বলৈ এই দিনৰ পৰা মুঠ ৩২১টা দিন (অধিবৰ্ষত ৩২২ দিন) বাকী থাকে।

## উল্লেখযোগ্য ঘটনা
* ১৬৩৩ - নাস্তিকতাৰ আৰোপ সংক্ৰান্ত গোচৰৰ শুনানিৰ বাবে গেলিলিঅ’ গেলিলি ৰোমত উপস্থিত হয়। উল্লেখযোগ্য যে তেওঁ প্ৰথম পৃথিৱী সূৰ্য্যৰ চাৰিওফালে ঘূৰে বুলি মত প্ৰকাশ কৰাই আছিল তেওঁৰ অন্যতম অপৰাধ।
* ১৯৩১ - ব্ৰিটিছসকলে কলকাতাৰ পৰিবৰ্তে নতুন দিল্লীক ৰাজধানী হিচাবে উদ্বোধন কৰে। উল্লেখযোগ্য যে ১৯১১ চনৰ ১২ ডিচেম্বৰত সম্ৰাট পঞ্চম জৰ্জে দিল্লীৰ বিখ্যাত ‘দিল্লী দৰবাৰত’ ভাৰতবৰ্ষৰ ৰাজধানী কলিকতাৰ পৰা দিল্লীলৈ স্থানান্তৰিত হোৱাৰ কথা আনুষ্ঠানিক ভাবে ঘোষণা কৰিছিল।
* ১৯৪৬ - ৰাষ্ট্ৰসংঘই ৰেডিঅ' সম্প্ৰচাৰ আৰম্ভ কৰিছিল। ২০১২ চনত প্ৰথম ৰেডিঅ দিৱস পালন কৰা হয়। এই বছৰ ২০১৮ ৰ মূল বিষয়বস্তু হৈছে "ৰেডিঅ' আৰু খেল"
* ১৯৫৯ - পৃথিৱীজুৰি অতি জনপ্ৰিয় বাৰ্বী পুতলা বজাৰলৈ আহে আৰু বিক্ৰী আৰম্ভ কৰা হয়।
* ২০০১ - মহাকাশৰ "ইৰোশ" নামৰ ক্ষুদ্ৰ গ্ৰহত প্ৰথম মানৱ যান উপস্থিত।
* ২০০৩ - যশ চোপ্ৰালৈ আজিৰ দিনটোতে দাদা চাহেব ফাল্কে বঁটা প্ৰদান কৰা হয়।
* ২০২৫ – মণিপুৰত চলি থকা জাতিগত হিংসাৰ প্ৰেক্ষাপটত কেন্দ্ৰীয় চৰকাৰে ৰাজ্যখনত ৰাষ্ট্ৰপতি শাসন প্ৰয়োগ কৰে।

## জন্ম
* ১৮৭৯ - সৰোজিনী নাইডু, ভাৰতৰ স্বাধীনতা সংগ্ৰামী আৰু কবি। (মৃত্যু: ২ মাৰ্চ, ১৯৪৯)। তেওঁ “ভাৰতৰ কোকিল” বা “দি নাইটিংগেল অৱ ইণ্ডিয়া” নামেও পৰিচিত। সৰোজিনী নাইডু ভাৰতীয় জাতীয় কংগ্ৰেছৰ প্ৰথম মহিলা সভাপতি নিৰ্বাচিত হৈছিল। স্বাধীন ভাৰতত তেওঁ উত্তৰ প্ৰদেশৰো ৰাজ্যপাল হৈছিল।
* ১৯১৫ - মেজৰ জেনেৰেল আং চান, ম্যানমাৰৰ স্বাধীনতা সংগ্ৰামী। নোবেল জয়ী আং চান চ্যু কিৰ পিতৃ। (মৃত্যু: ১৯ জুলাই, ১৯৪৭)
* ১৯৬৫ - ইন্দ্ৰাণী ৰায়মেধি, অসমীয়া সাহিত্যিক।
* ১৯৮৩ - গোলাপ ৰাভা, অসমৰ শৰীৰ চৰ্চাবিদ।
* ১৯৮৫ - সোমদেৱ দেৱবৰ্মন, ভাৰতীয় পেচাদাৰী টেনিছ খেলুৱৈ।
* ১৯৯৩ - ৰেহনেছ টি পি, ভাৰতীয় ফুটবল খেলুৱৈ।
* ১৯৯৫ - বৰুণ সিং ভাটী, ভাৰতীয় পেৰালিম্পিক হাই জাম্প খেলুৱৈ।

## মৃত্যু
* ১৫২১ - ফাৰ্ডিনেণ্ড মেগালান, পৰ্টুগীজ অভিযাত্ৰী।
* ১৯৬৯ - লক্ষ্মীনাথ দাস, অসমীয়া বিজ্ঞানী, উদ্যোগী, উদ্ভাৱক আৰু অধ্যাপক।
* ১৯৭৪ - শ্ৰীকৃষ্ণ নাৰায়ণ ৰতনঝংকাৰ, হিন্দুস্তানী শাস্ত্ৰীয় সংগীত শিল্পী।
* ২০০৩ - মেদিনী চৌধুৰী, অসমীয়া ঔপন্যাসিক, ভ্ৰমণ কাহিনী, বুৰঞ্জীমূলক গ্ৰন্থৰ প্ৰণেতা। ১৯৯৯ চনত তেওঁ সাহিত্য অকাডেমি বঁটা লাভ কৰিছিল। 'ফেৰেংগাদাও' তেওঁৰ এখন বহুজন পঠিত জনপ্ৰিয় উপন্যাস।

## দিৱস
* শিশু দিৱস (ম্যানমাৰ)।
* **বিশ্ব ৰেডিঅ' দিৱস**। ২০১২ চনত প্ৰথম ৰেডিঅ' দিৱস পালন কৰা হয়।

## তথ্য সংগ্ৰহ

শ্ৰেণী:ফেব্ৰুৱাৰী
শ্ৰেণী:ইংৰাজী বৰ্ষপঞ্জীৰ দিন
১২ ফেব্ৰুৱাৰী

**১২ ফেব্ৰুৱাৰী**  দিনটো গ্ৰেগৰিয়ান বৰ্ষপঞ্জী অনুসাৰে বছৰৰ ৪৩তম দিন। বছৰটো শেষ হ’বলৈ এই দিনৰ পৰা মুঠ ৩২২টা দিন (অধিবৰ্ষত ৩২৩ দিন) বাকী থাকে। এই দিনটোত ঘটা কেইটামান উল্লেখযোগ্য ঘটনা -

## উল্লেখযোগ্য ঘটনা
* ১৮৫৫ - মিচিগান ষ্টেট ইউনিভাৰ্ছিটি প্ৰতিষ্ঠিত হয়। বৰ্তমান সময়ত বিশ্বৰ শ্ৰেষ্ঠ বিশ্ববিদ্যালয়ৰ অন্যতম এখন। 
* ১৫০২ - ভাস্কো দা গামাই পৰ্তুগালৰ লিচবনৰ পৰা ভাৰতলৈ দ্বিতীয় নৌ যাত্ৰা আৰম্ভ কৰে। 
* ১৯৬১ - শুক্ৰ গ্ৰহলৈ লক্ষ্য কৰি ছোভিয়েট ইউনিয়নে ভেনেৰা-১ উৎক্ষেপণ কৰে। 
* ১৮৭৭ - প্ৰথম টেলিফোনত সংবাদ প্ৰদান প্ৰক্ৰিয়া আৰম্ভ কৰা হৈছিল। 
* ১৯৯৩ - ভাৰতীয় ক্ৰিকেটাৰ কপিল দেৱে টেষ্ট ক্ৰিকেটত ৪০০টা উইকেট আৰু ৫০০০ ৰাণ সংগ্ৰহ কৰিছিল।

## জন্ম
* ১৮০৯ - চাৰ্লছ ডাৰউইন, জীৱবিজ্ঞানী, বিৱৰ্তনবাদৰ জনক। 
* ১৮০৯ - আব্ৰাহাম লিংকন, আমেৰিকাৰ প্ৰাক্তন ৰাষ্ট্ৰপতি।
* ১৮২৪ - দয়ানন্দ সৰস্বতী, আৰ্য সমাজ প্ৰতিষ্ঠাতা।
* ১৯০৪ - গুৰুপ্ৰসাদ দাস, অসমীয়া বিজ্ঞানী।
* ১৯২০ - প্ৰাণ, দাদাচাহেব ফাল্কে বঁটা বিজয়ী ভাৰতীয় অভিনেতা।
* ১৯৪১ - ডেনিছ চুলিভান, আমেৰিকান গণিতজ্ঞ।
* ১৯৫০ - বদৰুদ্দিন আজমল, ভাৰতীয় ৰাজনৈতিক নেতা।

## মৃত্যু
* ১৮০৪ - ইমানুয়েল কাণ্ট, জাৰ্মান দাৰ্শনিক।

## দিৱস
* একতা দিৱস (ম্যানমাৰ)।
* যুৱ দিৱস (ভেনেজুৱেলা)। 
* ডাৰউইন দিৱস (আন্তৰ্জাতিক)
* আন্তঃৰাষ্ট্ৰীয় মহিলাৰ স্বাস্থ্য দিৱস (International Day of Women's Health)
* ৰঙা হাত দিৱস (ৰাষ্ট্ৰসংঘ)।

## তথ্য সংগ্ৰহ

শ্ৰেণী:ফেব্ৰুৱাৰী
শ্ৰেণী:ইংৰাজী বৰ্ষপঞ্জীৰ দিন
বে'লৰ পৰিঘটনা

**বে'লৰ পৰিঘটনা** (বা **palpebral oculogyric reflex**) এটা চিকিৎসা বিজ্ঞানৰ চিহ্ন য'ত চকু বন্ধ কৰিবলৈ চেষ্টা কৰোঁতে চকুটো ওপৰলৈ আৰু বাহিৰলৈ পাক খাই যায়। বেছিভাগ মানুহৰে ক্ষেত্ৰত চকু ওপৰলৈ উঠি যোৱাটো দেখা পোৱা যায় আৰু ই এক ৰক্ষামূলক কৌশল। এই পৰিঘটনাটোক স্কটিছ শল্য চিকিৎসক আৰু শৰীৰতত্ববিদ চাৰ্লছ বে'লৰ নামেৰে নামকৰণ কৰা হৈছে।

প্ৰায় ৭৫% লোকৰ ক্ষেত্ৰত বে'লৰ পৰিঘটনা দেখা যায়। চকু জপাওঁতে বা আশংকা হ'লে (যেনে ব্যক্তিজনৰ কৰ্নিয়া স্পৰ্শ কৰিবলৈ কৰা চেষ্টা) এই ৰক্ষামূলক প্ৰতিৱৰ্তী কৌশল পোৱা যায়। গিয়া বাৰী ছীন্দ্ৰ'মত (Guillain–Barré syndrome) বা আন ৰোগত দ্বিপাক্ষিক বে'লৰ পক্ষাঘাত হ'লে  অৰ্বিকুলাৰিছ অকুলি পেশী দুৰ্বল হৈ পৰে আৰু তেতিয়া এই পৰিঘটনা লক্ষণীয় হয়। স্বাস্থ্যবান মানুহে চকু জোৰেৰে জপালে পতাৰ পাছফালে হোৱা এই ঘটনাক অৱশ্যে ৰোগৰ চিহ্ন বুলি গণ্য কৰিব নালাগে। 

## তথ্যসূত্ৰ

* 
* Basic Ophthalmology: Page 110, Ocular and Orbital Injuries,  Vasim Lala.

## আৰু চাওক
* বে'লৰ পক্ষাঘাত

শ্ৰেণী:চকুৰোগ বিজ্ঞান
শ্ৰেণী:চিকিৎসা বিজ্ঞান
ক্ল’নিং

কোনো জীৱৰ এটা দেহকোষৰ পৰা হুবহু সেই জীৱটোকে পুনৰায় সৃষ্টি কৰাৰ পদ্ধতিক ক্ল'নিং নামেৰে জনা যায় (আণৱিক জীৱবিজ্ঞানীসকলে দৈনন্দিন অনেক প্ৰকাৰৰ ক্ল'নিং কৰে যি হ'ল ডি. এন. এ. ক্ল'নিং)। ১৯৯৬ চনত ৰ'জলিন ইন্সটিটিউট,স্কটলেণ্ডৰ গবেষক, ড: আয়ান উইলমুটে, তেওঁৰ ২৭৩ তম চেষ্টাৰ অন্তত এজনী ভেড়াৰ এটা দেহকোষৰ (স্তন্য বা দুগ্ধ গ্ৰন্থিৰ পৰা সংগৃহীত) কেন্দ্ৰক অন্য ধৰণৰ ভেড়াৰ কেন্দ্ৰবিযুক্ত ডিম্বাণুত প্ৰতিষ্ঠাপিত কৰে আৰু তাৰ পৰা প্ৰথম ধৰণৰ সম্পূ্ৰ্ণ ভেড়া ডলীক সৃষ্টি কৰি জীৱ ক্ল'নিঙৰ সফল আৰম্ভণি কৰে। ইয়াৰ জৰিয়তে চিকিৎসা বিজ্ঞানত বিৰাট বিপ্লৱৰ আৰম্ভণি বুলি অনেকে আশা কৰিছে, যদিও মানৱ ক্ল'নিং অধিকাংশ দেশত নিষিদ্ধ কৰা হৈছে। 
## তথ্য সংগ্ৰহ

শ্ৰেণী:ক্ল’নিং